Luluh Hati, Pusat Jagaan Diserang. 23 Kanak-Kanak Antara Terkorban

Petang ini kita dikejutkan dengan perkhabaran sekurang-kurang 30 orang termasuk 23 kanak-kanak dilaporkan maut dalam serangan berdarah di sebuah pusat jagaan di Thailand pada Khamis, 6 Oktober 2022.

Penyerang yang merupakan Seorang bekas pegawai polis bersenjatakan senapang patah, pistol dan pisau, melepaskan tembakan ke arah pusat jagaan kanak-kanak di wilayah Nong Bua Lam Phu pada kira-kira 12:30 tengah hari sebelum melarikan diri dari tempat kejadian dengan menaiki kenderaan, sebelum membunuh dirinya dan keluarganya, kata polis.

“Angka kematian akibat insiden tembakan… sekurang-kurangnya 30 orang,” kata Anucha Burapachaisri, jurucakap pejabat perdana menteri Thailand.

Kolonel polis Jakkapat Vijitraithaya, dari wilayah di mana serangan itu berlaku, mengenal pasti lelaki bersenjata itu sebagai Panya Khamrab, seorang leftenan kolonel polis yang menurutnya telah dipecat daripada pasukan tahun lalu kerana menggunakan dadah.

Jakkapat berkata terdapat 23 kanak-kanak maut, berumur dua hingga tiga tahun.

Pembunuhan beramai-ramai itu berlaku kurang sebulan selepas seorang pegawai tentera yang sedang berkhidmat menembak mati dua rakan sekerja di pangkalan latihan tentera di ibu negara Bangkok.

Walaupun Thailand mempunyai kadar pemilikan senjata yang tinggi, penembakan besar-besaran amat jarang berlaku.

Tetapi pada tahun lalu, terdapat sekurang-kurangnya dua kes tembakan membabitkan tentera, menurut Bangkok Post.

Pada 2020, dalam salah satu insiden terburuk pernah dicatatkan, seorang askar menembak mati 29 orang dalam kejadian amuk 17 jam dan mencederakan lebih banyak lagi sebelum dia ditembak mati oleh komando.

Tembakan beramai-ramai itu dikaitkan dengan pertikaian hutang antara lelaki bersenjata Sarjan-Mejar Jakrapanth Thomma dan seorang pegawai kanan tentera.


Sah Bercerai, Tamat Kisah Syamsul Yusof & Puteri Sarah!

“Saya ceraikan Puteri Sarah dengan talak satu,” kata Pengarah filem ‘Mat Kilau’, Syamsul Yusof ketika prosiding di Mahkamah Rendah Syariah di sini pada Rabu.

Ini bermakna, kemelut rumah tangga mereka, akhirnya menemui titik noktah apabila pasangan itu sah bercerai buat kali kedua ketika prosiding status pengesahan cerai di hadapan Hakim Syarie, Akmalluddin Ilyas.

Sebaik lafaz cerai itu diucapkan, Puteri Sarah yang hadir ke mahkamah dengan memakai kurung moden bewarna kelabu tidak menunjukkan sebarang perubahan emosi yang ketara.

Semasa prosiding, mahkamah membenarkan permohonan cerai yang difailkan Puteri Sarah Liyana atau nama sebenarnya Puteri Sarah Liyana Megat Kamaruddin itu, terhadap suaminya yang berusia 39 tahun, pada 16 Januari lalu.

Untuk rekod, Syamsul dan Puteri Sarah berkahwin pada 8 Mac 2014 dan dikurniakan sepasang cahaya mata iaitu Syaikhul Islam, 6, dan Sumayyah, 4.

Kemelut rumah tangga Syamsul dan Puteri Sarah mula diperkatakan sejak empat tahun lalu, tetapi anak kepada Datuk Yusof Haslam itu tidak pernah membuka mulut mengenai perkara itu.

Pada 6 Januari lalu, Syamsul akhirnya mengotakan janji untuk ‘meletak titik noktah’ pada teka-teki perhubungannya dengan Ira Kazar, apabila mengakui sudah menikahi wanita itu di Thailand.

Pelakon Lu Pikirlah Sendiri de Movie, Puteri Sarah kemudiannya memfailkan permohonan cerai daripada Syamsul pada 16 Januari lalu, menerusi Tetuan Akberdin & Co.


Meniti Usia 50 Tahun, Che Ta – “Berusaha Sehabis Baik Jadi Isteri, Ibu & Anak Yang Baik”

Penantian selama empat tahun pelakon, Rozita Che Wan atau Che Ta untuk berpindah ke banglo mewahnya yang bernilai hampir RM10 juta di Kota Damansara, Petaling Jaya, akhirnya tercapai tahun ini.

Che Ta berkata, banglo mewah yang sudah siap sepenuhnya itu adalah hadiah terindah sempena sambutan ulang tahunnya ke-50 pada 9 Mac lalu.

“Saya terpaksa menunggu lama kerana proses pengubahsuaian banglo ini tertangguh selepas menghadapi beberapa masalah termasuk kontraktor menghilangkan diri selepas saya melabur jutaan ringgit. Selain itu, kita juga diuji dengan pandemik Covid-19 ketika itu,” katanya kepada Harian Metro.

Menurut Che Ta, dia bersyukur kerana akhirnya dia sekeluarga dapat berpindah ke situ.

“Sukar untuk saya gambarkan perasaan menyambut ulang tahun kali ini. Apatah lagi, dapat pula berpindah ke banglo baharu yang dinantikan selama ini. Maklumlah, bukan sedikit wang yang dilaburkan untuk pengubahsuaiannya,” katanya.

Mengenai sambutan hari lahirnya pula, kata Che Ta, tiada apa lagi yang mahu dikejarnya dalam hidup.

“Saya akan berusaha sehabis baik untuk menjadi isteri, ibu dan anak yang baik. Saya juga tidak akan berhenti untuk terus membahagiakan keluarga. Pada masa sama, saya juga perlu menjaga kesihatan pada usia 50-an ini,” katanya.

Majlis sambutan ulang tahunnya yang bertemakan menuju ke syurga itu dihadiri keluarga, teman rapat dan pendakwah bebas, Ustaz Syamsul Debat di premis terkemuka di ibu kota.

Sumber : Harian Metro


Kata Ustaz Kazim Elias Punca Perkahwinan Tak Bahagia Bila Semua Benda Isteri Buat. Suami Rasa Relaks Tak Buat Apa-Apa, Senang Lupa Tanggung Jawab

Setiap perkahwinan ada pasang surutnya, ada bahagia ada masanya bermasam muka bila tidak sependapat. Namun itu lumrah dalam sesebuah rumah tangga. Sebab tu komunikasi penting dan saling memberi serta menerima antara satu sama lain. Barulah rumah tangga aman bahagia.

Jangan hanya satu pihak sahaja memberi, yg lagi satu tidak menyumbang apa-apa. Kerana perkahwinan bukan hanya sekadar mahu bahagia semata-mata, masalah yang melanda dibiar sepi dan hanya satu pihak sahaja berusaha mengatasinya.

Jika ada ‘rasa yang tak kena’ dalam rumah tangga, kena meluahkan dan cari jalan penyelesaian. Usah menafikan demi menjaga hati yang tersayang, kelak ia akan menjadi barah dalam perhubungan anda suami isteri.

Nak bahagia kena baca perkongsian dari Ustaz Datuk Kazim Elias ini. Menurutnya ada 4 punca kenapa satu-satu perkahwinan tu tak bahagia.

Sebab duit ke? Sebab rupa? Atau sebab agama semata?

1. Punca pertama ialah sebab semua benda isteri buat. Basuh baju isteri, kemas isteri, masak isteri. Sedangkan isteri ni cuma dituntut untuk layan suami je. Jadi, tak perlu ke isteri buat semua tu? Isteri solehah dia TOLONG buat kerja. Bantu sama membantu. Masing-masing kena faham erti tanggungjawab.

Ustaz siap cakap, semakin suami rasa senang rileks tak buat apa-apa, lagi senang dia lupa tanggungjawab dia. Bukanlah balik ni hang pi kabo kat laki hang “Awak, start harini saya taknak basuh baju masak apa semua.”

Tak tak.

Benda susah akan senang bila buat sama-sama. Jangan senang je bersama. Bila susah pas kat pasangan pulak. No no ??♀??♀??♀

2. Punca kedua sebab kita tak faham PERANGAI pasangan masing-masing.

Nak jaga laki ni senang je bak kata Ustaz Kazim.

1- Bagi makan kenyang-kenyang. Zahir dan batin. Semoga segalanya dikira ibadah. Aamiin ya Rabb.
2- Mana suami tu pergi, ikut ! Hahaha ? Selagi hang boleh ikut, ikut.

3. Punca ketiga sebab kita TAK REDHA itu pasangan kita. Ramai orang hanya menghargai seseorang lepas seseorang tu meninggal. So tak best la nak tunggu laki ke bini hang mati pastu baru nak cakap, “takde yang sama macam laki/bini aku dulu.” ?

Kita memang takkan kenal pasangan kita selagi kita tak share serumah, sekatil, sebantal dengan dia. Hat mak pak dia pun takkan kenal dia sedalam kita kenal dia. Sebab tu kabo, bini lagi kenal laki dia dari mak dia kenal dia.

Tapi orang bijak, lelaki soleh, wanita solehah akan selalu menganggap bahawa pasangan itu adalah ANUGERAH.

Ada pasangan tu, bersyukur. Sebab ada ramai lagi yang masih Allah tak kabulkan doanya untuk berpasangan. Jadi, bersyukurlah.

Bukan senang zaman sekarang, nak dapat pasangan yang solat, yang mengaji, yang nafkah tak culas apa semua. Jadi kalau kita dapat pasangan hat gitu, belajar menghargai walaupun dia tak cantik ke boroi ke apa.

Hat boroi, tak lawa, tak comey ke apa, kat situ Allah nak uji kita, siapa antara kita yang paling BERTAQWA. Memilih yang beragama, mengatasi segalanya.

4. Yang last sekali, punca dia ialah bila seseorang tu tak jadi yang saling menyenangkan. Ye, belajar jadi seorang yang menyenangkan pasangan masing-masing.

Kalau pasangan kita suka sekian-sekian, so kita usahalah untuk memberi sekian ataupun lebih. Yang penting usaha ye, yang lain tu biar Allah yang tentukan. Insyaa Allah.

Ustaz tu share lagi, musibah ni dia mai dalam 3 bentuk :

•UJIAN
•TEGURAN
•BALA

Kalau kita rasa dalam kahwin ni asyik musibah je, meh kita tengok hat tiga ni. Mana satu sebenarnya yang Allah nak tunjuk.

Yang ujian tu adalah untuk orang-orang beriman. Dia bagi contoh, Asiah yang solehah bersuamikan Firaun yang zalim. Tu ujian untuk dia.

Hat yang Allah uji seseorang tu soleh solehah, solat tak tinggal, mengaji tak miss, puasa penuh tapi bertahun-tahun tak dapat anak. Itu ujian namanya. Dan ujian ini tak lain adalah untuk angkat darjat taqwa dan iman kita lebih tinggi. Bersabarlah dan bergembiralah dengan ujian Allah bagi.

Yang kedua, musibah yang mai dalam bentuk teguran. Yang ni Allah hantar sebab Allah nak tegur suruh kita balik semula kepada kebaikan.

Contoh, kita dok leka kejar duit sana sini, kaya sana sini, papppp Allah bagi accident. Takleh dah carik punca rezeki. Tu teguran namanya. Mungkin kita solat tak khusyuk. Kita buat ibadah tapi banyak culasnya. Jadi, Allah nak jentik sikit nak bagi teguran. Nak bagi kita kembali balik pada Dia. Jadi, jangan melatah dok mengata Allah. Allah tak buat benda sia-sia.

Yang last pulak musibah ni mai dalam bentuk bala atau azab.

Dalam kahwin ni, kalau kita nak ketenangan, kita kena belajar untuk REDHA. Redha apa yang Allah bagi. Redha itu pasangan kita. Redha atas segala ujian Allah.

Kalau satu detik nanti Allah uji takde rezeki jodoh panjang, takde rezeki nak bersama.

“Kalau masih mampu, pegang elok-elok, kalau tak mampu, lepaskan elok-elok.”

Selalulah belajar untuk curi hati suami/isteri. Belajar rebut segala pahala yang Allah nak beri dalam perkahwinan. Belajar jadi orang yang dahagakan pahala <3

Kredit : Ustaz Datuk Kazim Elias


Wanita Ni Kongsi Petuanya Cantikkan Kulit Guna Beras & Barli!

Cantik dengan menggunakan bahan dapur bukan sahaja menjimatkan malah telah lama diamalkan dan serasi dengan kulit wajah masyarakat setempat.

Ni sebagaimana yang dikongsikan oleh wanita ni perihal caranya menjaga kulit wajah kekal lembut,berseri dan cantik semulajadi. Jom semak.

”Jom gaiss try tips ni. Guna barang2 dapur jurrrr. Aya buat pakai hari2. Best giler kulit lepas pakai!”–Aya Zuki

Ini kesan selepas amalkan:

1. Kulit wajah terasa lembut.
2. Blackhead dan whitehead boleh hilang.
3. Kulit licin, nak meka up pon rasa smooth
4. Cerahkan kulit
5. Sel kulit mati dapat ditanggalkan.
6. Elak berjerawat

Ini bahan-bahan yang diperlukan

Segenggam beras ( basuh dulu dan disangai di dalam kuali hingga kering)

Garam

Barli

Cara Buat :


Mata Juling Main Gajet Terlampau Lama, Anak Ini Kena Jalani Pembedahan.

Ketagihan gajet selalu diperkatakan di kalangan ibubapa. Malah ada ibu bapa ada yang terpaksa menyorokkan gadjet dari anak-anak.

Ramai yang tahu kesan buruk penggunaan telefon pintar terlalu lama. Bagaimana pun ada yang menganggap ia remeh.

Namun menerusi perkongsian oleh puan Nurul Pyeza moga menjadi iktibar.

Anaknya yang terlalu lama bermain gajet telah mengalami masalah mata juling sehingga memerlukan pembedahan.

Ikuti lanjut pendedahan ibu ini yang berharap perkongsiannya menjadi iktibar kepada ibu bapa lain.

Suka Main Game

Ramai pm tanya kenapa dengan mata Luth Harraz kenapa kene oprete . Sebenar nya mata dia juling.

Ceritanya macam ini . Sejak PKP Luth start belajar online. Pagi pagi bangun tidur dah start class online pastu mama busy niaga Luth memang banyak masa terluang main handphone.

Dia bukan tengok youtube tapi dia suke main game. Dia terlampau fokus sangat sampai jadi macam ni.

Masalah Mata Juling

Ramai tak perasan sebenar nya mata die juling tapi bukan setiap masa die juling dia hanya juling kalau die fokus sesuatu je.

Mata dia tak rabun ye. Mata dia sihat sihat je. Doktor cakap mata luth terlalu aktif dari lahir ( ade setengah budak lazy eyes ) so doc decide untuk betul kan balik mata dia ke kedudukan asal .

Dan mama mengaku semua ni jadi memang salah mama sampai adik jadi macam ni. Mama harap ibu kat luar sana ambil la pengajaran


Marah Dan Teguran Perlu Supaya Anak Sedar Ada Perkara Yang Tak Boleh Dan Boleh. Ikuti Peringatan Pakar Terapi Ini.

Bukan mendidik anak-anak terutama apabila terpaksa memarahi anak. Bukan tak sayang tetapi nak menegur.

Begitulah penegasan yang dibuat oleh Pakar Terapi, Puan Norzi Malek mengenai hal ini.

IKUTI PERKONGSIAN INI

Hairan jugak baca tips-tips parenting bagaimana nak jadi ibu bapa yang baik dengan tak memarahi (menegur) anak, nak didik anak tidak boleh langsung melawan kata, tak buat perangai, tak tantrum, tak meltdown, selalu membaca atau study melebihi bermain dan bersopan-santun di mana-mana sahaja.

Macam robot pulak anak-anak kita. Huhu.

Hairan.. Sungguh hairan.
Kita nak mendidik apa sebenarnya?

Emosi anak-anak negetif atau positif kita kena raikan. Tak kira la sedih, marah, kecewa, bosan, frust atau apa-apa pun yang negetif yang di pamerkan anak-anak, kita tak boleh menidakkan emosi itu.

Mereka juga seperti kita.

Adakalanya mereka perlu buat salah, supaya kesalahan itu dapat mendidik dan menjadikan mereka manusia yang kuat Coping Skills.

Contoh kesalahan adalah memecahkan cawan atau pinggan, atau boleh jadi terjatuh basikal, atau terluka akibat bermain.

Itu biasa tau.

Dengan kesalahan itu, menjadikan mereka lebih berhati-hati supaya tiada lagi pinggan atau cawan akan pecah, bagaimana untuk bermain agar tidak terluka serta sekarang mereka dah tahu cara mengawal basikal agar tidak terbabas.

Jika anak-anak kita melakukan “Unwanted behavior” (sikap atau perbuatan yang salah), seperti meludah pada muka orang, menendang adik-beradik, mengambil mainan kawan-kawan, itu perlu ditegur dengan keras.

Marah atau teguran keras pada anak-anak itu perlu ada, untuk mereka sedar perkara ‘boleh’ atau perkara ‘tak boleh’ untuk dilakukan.

(Noted sini ya, saya tak cadangkan menengking)

Namun, marah itu perlu ada tahapnya, akhiri kemarahan dengan kemaafan.

Macam itu konsep yang Tuhan ajarkan kepada kita. Jika manusia lakukan dosa atau kesalahan, pasti Tuhan marah.

Namun jika kita menyesali kesalahan atau dosa yang kita lakukan lalu bertaubat, Tuhan ampunkan kita kerana Tuhan juga Maha Pengampun.

Sebenarnya kita ini terlalu meletakkan jurang kebaikan kita sebagai ibu bapa yang baik dengan tidak mahu anak-anak sering kecewa, sedih dan menjauh disebabkan teguran kita.

Tapi kita tidak sedar, cara parenting kita menyebabkan mereka tidak dilatih untuk handle emosi negetif yag mereka ada.

Anak-anak kita membesar dengan mempunyai Coping Skill yang lemah. Tak boleh ditegur. Tak boleh di marah. Tak mahu mereka bersedih. Tak boleh memberontak.

Coping Skill adalah kebolehan anak-anak menerima sesuatu yang baru dalam hidup. Sama ada stress, kemarahan, rejection atau kesedihan mahu pun pembelajaran yang baru.

Bagaimana anak-anak nak mengawal emosi ini jika sejak dari kecil kita tidak latih mereka mempunyai emosi ini?

Coping Skill yang lemah akan menyebabkan mereka cepat putus asa, down, susah nak terima apabila berlaku rejection dan cepat kemurungan.

Sungguh, kadang-kala biarkan anak-anak kita melakukan sedikit kesilapan atau kesalahan, di situ kita boleh hadirkan peranan kita sebagai ibu bapa.

Menunjukkan contoh taulan yang baik dalam membantu mereka mengawal Coping Skills sejak dari kecil. Dan InsyaAllah mereka membesar bagaikan JUARA.

Kredit: Norzi Malek


6 Bulan Nurse Tinggalkan Tiga Anak Di Rumah Pengasuh, Waris Dicari.

Meruntun jiwa melihat wajah tiga orang kanak-kanak ini.

Sampai hati ibu kandungnya meninggalkan tiga anak orangnya di rumah pengasuh.

Berikut maklumat lanjut mengenai adik beradik ini.

PENCARIAN WARIS TIGA ORANG ADIK-BERADIK KANDUNG

NAMA KANAK-KANAK:
IAN EUSOFF BIN ABDULLAH (5 TAHUN)
IMAAN ISABELA BINTI ABDULLAH (4 TAHUN)
QASEH MARYAM INARA (1 TAHUN)

PEGAWAI PELINDUNG : ENCIK SHUKOR SALLEH BIN LASLILE

Tiga kanak-kanak adik-beradik di atas telah dirujuk oleh pengasuh kanak-kanak yang dikenali dengan Puan Bibe yang tinggal di sebuah pangsapuri di Bandar Sri Permaisuri Cheras.

Ibu kandung kanak-kanak telah meninggalkan 3 kanak-kanak sejak Mac 2022 dan telah gagal dihubungi selepas ibu kandung kanak-kanak berjanji akan mengambil kembali anak-anaknya selepas sahaja urusan pekerjaannya selesai.

Menurut pengasuh, ibu kandung dikenali dengan nama Aishah Irene, berusia 38 tahun dan pernah bekerja sebagai jururawat di salah sebuah hospital swasta.

Tiga kanak-kanak ditinggalkan tanpa dokumen pengenalan diri dan menyukarkan pengasuh untuk menguruskan kanak-kanak terutama berkaitan dengan kesihatan kanak-kanak sehinggalah pengasuh membuat laporan polis perihal mengenai penyerahan kanak-kanak ke JKM untuk diberi perlindungan.

Sehubungan itu, Jabatan memohon agar ibu kandung kanak-kanak atau waris tampil ke Jabatan Kebajikan Masyarakat Wilayah Persekutuan Kuala Lumpur Tingkat 9, Grand Seasons Avenue, Jalan Pahang 50564 Kuala Lumpur atau mana-mana individu yang mengenali waris kanak-kanak ini dapat menghubungi Pelindung kes ini iaitu Encik Shukor Salleh bin Laslile di talian 03-26124000 atau e-mel shukor@jkm.gov.my bagi memberikan maklumat yang dapat membantu Jabatan mengesan ibu kandung kanak-kanak dan seterusnya membantu Mahkamah membuat keputusan terbaik bagi penempatan dan kebajikan kanak-kanak.


Tak Mahu Makan Daging Kambing Kerana Baunya, Cara Hilangkan Bau Hamisnya Ni Kena Tahu!

Bukan semua daripada kita sukakan daging kambing. Walaupun ia merupakan makanan sunnah yang seharusnya diamalkan oleh semua umat Islam namun ada juga yang menolak daging kambing ini dalam menu mereka.

Alasannya kerana daging kambing bukan hanya kurang enak tetapi meninggalkan bau yang tidak sedap ketika di makan. Sedikit hamis.

Mungkin ayat yang paling tepat adalah bau hamisnya yang cukup kuat. Begitu kata sesetengah daripada mereka yang tidak makan daging kambing. Sebenarnya ada cara yang tepat untuk mengatasi masalah bau hamis daging kambing ini.

Cuba ikuti petua yang diberikan ini dan hasilnya daging kambing bukan hanya hilang bau hamisnya, bahkan juga lebih enak di makan.

Cara 1

BAHAN-BAHAN:
Daging kambing
Air kelapa
Limau nipis

Caranya:

Cara 2

Bahan-bahan:

Limau nipis

Cara 3

Bahan-bahan:

Tepung gandum

Selamat mencuba!


Bab Pakaian Isteri Memang Sensitif, Suami Kalau Jaga Anak Seluar & Baju Tak Kisah. Ada Depan Mata Rembat Jer. Lucu Tapi Sangat Bermanfaat Perkongsian Ni!

Tidak dinafikan, antara suami dan isteri pasti ada jurang perbezaan antara satu sama lain. Tak kira dalam apa jua hal termasuklah bab anak-anak. Malah benda simple seperti memilih pakaian sesuai untuk anak-anak pakai juga kadang kala menjadi punca suami isteri bertekak.

Orang Perempuan Memang Sensitif Bab Pakaian.

Kita dah siap tukar pampers anak, mandikan anak, pakaikan baju anak bukan dia nak puji.

Dia complain lagi ada la.

Pagi tadi kejut Rania bangun nak pergi sekolah. Tapi macam biasa kejut orang lain yang bangun dulu orang lain. Aisy bangun dulu jadi dia mandi dulu.

Sebelum mak-nya pergi kerja malam semalam, baju sekolah Rania semua dah disiapkan. Rania punya baju tak ada masalah. Aisy je tak sedia.

Dah kelam kabut pagi tu, mana ada masa nak selongkar almari cari baju. Mana yang lalu depan mata tu je la sambar.

Sudahnya ini la baju yang Aisy pakai. Baju batman, seluar pendek kakak dia. Dalam hati tak apa la, pakai duduk rumah je.

Tup tup, balik je isteri dari kerja belum sempat masuk rumah lagi, baru nak buka kasut dekat pintu masuk lagi dia dah berkerut dahi cakap apa baju Aisy pakai ni.

Katanya seluar baju ni tak match. Ni baju lain, seluar lain. Huduh katanya.

Walaupun pakai kat rumah tak boleh macam ni. Macam macam la dia bagi alasan.

Nanti seluar Batman tu tak ada kawan dia aka baju, seluar kakak ni corak gegirl mana boleh Aisy pakai. Seluar besar dari orangnya. Bla..bla..

Pengajaran sungguh.

Dengan orang perempuan bab pakaian memang tak boleh buat main. Pakaian ni hal serius!

Terutama bab pakaian anak. Tak pelik la orang perempuan ni boleh beza beza baju malam dan baju siang anak.

Sebab sumpah saya sampai sekarang tak boleh nak beza mana baju siang dan mana baju malam. Dua-dua baju sama.

Yang saya tahu cuma beza 2 perkara. Sama ada anak bogel atau pakai baju.


Menyesal Perbuatan Lalu, Begini Cara Taubat Diterima Supaya Kehidupan Lebih Berkat.

Manusia memang tidak lepas daripada dosa. Sehubugan itu, digalakkan melakukan sunat taubat dalam kehidupan kita.

Taubat ertinya menyesal seperti menyakiti teman kita, lalu kita menyesal atas perbuatan itu. Itu termasuk taubat.

Kerana itu orang yang dianggap bertaubat adalah bila mana dia menyesal dan tidak mengulangi perbuatannya.

Hadis Nabi SAW menyatakan: “Penyesalan itu adalah taubat.” Hadis Riwayat Ibnu Majah dan Ibnu Hiban. Namun tentu saja tidak cukup dengan menyesal, kita juga mesti berazam tidak mengulangi kesalahan itu.

Solat Sunat Taubat adalah solat yang disunatkan dilakukan apabila seseorang melakukan dosa atau merasakan diri telah berbuat dosa dan ingin bertaubat kepada Allah.

Waktu Sesuai Solat Taubat
Waktu melakukan solat sunat taubat ialah bila-bila masa. Walaupunbagaimana pun, solat ini lebih afdhal dilakukan selepas tengah malam sewaktu qiamulillai.

Cara Taubat

1. Gembiranya Allah menerima TAUBAT hambaNya melebihi kegembiraan seorang yang kehilangan unta dan bekalan makanan ketika berada padang pasir, hanya menunggu mati. Tiba-tiba unta dan bekalan makanan itu muncul semula setelah terjaga dari tidur. Kegembiraan dan harapan untuk hidup bersinar.
Sabda Nabi saw ” Orang yang bertaubat adalah kekasih Allah dan orang – orang yang bertaubat dari dosa adalah seperti orang yang tidak berdosa”

2. Berusaha melepaskan dari daripada berterusan melakukan perbuatan yang mendatang dosa. Jangan cepat terasa jika orang menegur sikap kita, kuatkan hati untuk ucapkan terima kasih kerana menurut Imam Al-Ghazali, dosa tu seperti penyakit kusta di wajah, hanya nampak bila lihat cermin atau orang lain yang menyampaikan.

3. Cari ubat untuk sembuhkan. Menurut imam Al-Ghazali lagi ubat terbaik ialah selalu ingatkan diri kita, setiap yang akan datang itu dekat. Mati itu dekat, sakit itu dekat, kesusahan itu dekat. Sebelum kita tidak mampu, tidak berdaya maka berusahalah.

4. Berusaha meninggalkan kenikmatan dunia kerana mencari kebahagiaan akhirat. Syaitan yang bisikan rasa nikmat bila kita dapat mengata orang, fitnah orang dan dapat menyusahkan hidup orang. Ingatlah sahabat.. Nikmat ini yang menarik kita ke neraka.

5. Jangan bertangguh, takut hilang kesempatan yang ada. Allah tidak bangkitkan kita hari ini untuk sambung dosa semalam.


Maaf & Terima kasih Salah Satu Kunci Anak Jadi Lebih Tanggungjawab. Barulah Membesar Jadi Orang Berguna

Bak kata pepatah, ‘melentur buluh biarlah dari rebungnya’. Inilah yang selalu dikaitkan bila bercakap soal anak-anak.

Tak pernah ada istilah lambat dalam mendidik anak-anak. Tapi seeloknya, mulalah sedari kecil ketika mereka masih lagi fresh untuk menerima sebarang ilmu terutamanya dalam kehidupan.

Lebih-lebih lagi bila kait soal tanggungjawab. Bila dari kecil mereka ada sifat tanggungjawab, tanpa sedari kita juga didik mereka untuk jadi lebih matang dan kurang bergantungan pada orang lain.

Berikut adalah beberapa perkara yang perlu anda terapkan di dalam diri anak-anak untuk menjadikan mereka sebagai individu yang lebih bertanggungjawab.

1. Maaf dan terima kasih

Sejujurnya bagi penulis, mengajar anak mengucapkan maaf dan terima kasih adalah perkara yang paling penting. Ia adalah perkara paling asas dalam mendidik anak-anak.

Ajarkan anak anda untuk memohon maaf apabila mereka melakukan sesuatu kesalahan tidak kira kepada sesiapa. Ini dapat membantu mereka untuk menyedari tentang kesilapan mereka dan membantu untuk mengelakkannya daripada berulang.

Sebagai permulaan, didiklah si manja anda untuk mengucapkan terima kasih apabila menerima sesuatu. Ia boleh menjadikan mereka sebagai individu yang tahu menghargai pemberian yang diterima.

2. Lakukan secara sukarela

Tidak dinafikan, ada yang menggunakan cara memberi upah untuk menggalakkan anak-anak membantu melakukan sesuatu pekerjaan. Tetapi dalam masa yang sama, tindakan ini boleh membina satu kebiasaan, iaitu mengharapkan sesuatu balasan apabila melakukan sesuatu pekerjaan atau perkara.

Sebaiknya, cuba untuk mendidik anak melakukan sesuatu secara sukarela tanpa mengharapkan sebarang balasan. Ajarkan mereka untuk membantu anda mengemas dapur atau membersihkan rumah.

Ini dapat melahirkan rasa belas kasihan dalam diri anak-anak dan dalam masa yang sama mengajar mereka untuk membantu individu lain dengan seikhlasnya. Mungkin pada permulaan, anak-anak anda sukar untuk melakukannya, tetapi jangan berputus asa.

3. Mengawal penggunaan media dan gajet

Antara kesilapan paling biasa dilakukan dalam aspek pendidikan anak-anak adalah memberikan kebebasan dalam penggunaan media, gajet mahupun internet. Malahan terdapat juga ibu bapa yang memberikan gajet untuk mendiamkan anak. Hakikatnya tindakan ini adalah salah.

Sebaiknya penggunaan media haruslah dikawal dan tidak membiarkan anak-anak menjadi terlalu obses dengan gajet. Amat disarankan untuk si manja di bawah usia 6 tahun, elakkan daripada mendedahkan mereka kepada penggunaan gajet dan media tanpa kawalan.

4. Rasai kegagalan

Penulis sendiri sebagai seorang ibu, sentiasa ingin mencuba membantu anak. Apabila si manja berdepan dengan situasi seperti sukar untuk melakukan sesuatu, naluri seorang ibu pastinya ingin menolong. Tetapi hakikatnya tindakan itu adalah sangat tidak baik untuk proses keyakinan diri anak.

Jika si comel anda tidak dapat membuat sesuatu, jangan terus menolong. Sebaliknya cuba untuk memberikan sokong kepada anak untuk mencuba dan tidak berputus asa. Masih gagal, bantu mereka dengan memberikan arahan atau menunjukkan cara yang betul.

Sekiranya, si manja anda membuat kesilapan, jangan terus memarahi mereka. Sebaliknya berikan sokongan untuk mereka melakukan yang lebih baik di masa hadapan. Ini kerana jika anda memarahi mereka, ia hanya menjadikan mereka takut untuk mencuba. Ingat, menjadi tegas tidak bermakna anda perlu sentiasa memarahi anak.


Nak Badan Kekal Segar & Wajah Tidak Kusam , Guna Air Rebusan Bahan Herba Ni.

Nak Badan Kekal Segar & Wajah Tidak Kusam , Guna Air Rebusan Guna Bahan Herba.

Sebenarnya cara yang mudah untuk kekal sihat adalah mengamalkan cara hidup sihat.

Antara langkah yang boleh diambil dalam usaha menjalani kehidupan yang sihat termasuklah dengan mengamalkan pemakanan yang makanan yang seimbang dan bersenam.

Namun pada masa yang sama boleh juga mencuba amalan tradisional dengan mencuba petua yang mengunakan bahan-bahan herba.

Seterusnya ikuti perkongsian ini.

Manfaat Air Rebusan Herba:
-Bersihkan rahim
-Buang angin
-Pecahkan lemak
-Naikkan seri muka
-Mengurangkan sengugut

Bahan-bahan :

-Halia (2 ibu jari) Hiris Kasar2
-Kunyit hidup (1 ibu jari)
-Serai (2 batang besar) kalau kecil letak dalam 3-4 batang
-Daun Pandan (4 helai)
-Madu
-Air 3-4 Gelas (kalau gelas kecil letak 4 ye)

*Nak letak sireh pun boleh..Tak letak sebab takde sireh kat umah..

*Boleh letak lebih halia sebab banyak angin dalam badan ni..hehe

Cara-cara :

Masukkan semua bahan-bahan  di atas dalam periuk..renehkan dengan api yang kecil..biar sampai mendidih dalam 15-20 minit..Siap!! bila dah sejuk & nak minum campurkan 1 sudu kecil madu (ikut tahap manis yang anda suka)

Buat ni untuk 2 Cawan ye. Sambil mereneh tu rumah anda pun ada bau  wangi nanti sebab ada daun pandan dalam tu.

Ini cara minum ye. kalau tak selesa ikut cara masing-masing” ok. Minum 1 gelas (suam) pastu off kipas dalam 5-10 minit. Biar badan tu rasa panas & berpeluh sikit. Jangan off lama-lama sgt nanti marah plak suami & famili uols haha. (Berkurung sorang-sorang dalam bilik masa minum ni)

Sumber: Nyd Za


Meriah! Sekitar Majlis Akikah Anak Dynas. Comelnya Edriel Obil!

Meriah sekitar majlis akikah anak pelakon Dynas Mokhtar dan suami Mohamad Shazrik Che Mohd Din. Pada usia  57 hari kelahiran bayi comel yang diberi nama Edriel Obil telah diraik majlis itu.

Lebih manis keluarga bahagia ini, keluarga ini memilih tema sedondon mengenai persalinan dalam rona biru tua.

Majlis juga diserikan dengan  beberapa rakan selebriti dilihat hadir ke majlis tersebut, meraikan permata hari bongsu pasangan berkenaan.

Ikuti perkongsian sekitar majlis ini

Terdahulu, Dynas atau nama penuhnya  Wan Intan Edrinas Wan Mokhtar berkahwin dengan Shazrik pada April tahun lalu selepas empat tahun menjadi ibu tunggal.

Mereka kemudian dikurniakan cahaya mata sulung iaitu Edriel Obil pada 17 Mei lalu. Manakala perkahwinan pertama , Dynas mempunyai dua orang anak iaitu Khayra Khalyssa, 9, dan Mohamed Haqaish, 7.

Sumber: Instarma


Rahsia Murid Kelas  Belakang Jadi Pelajar Terbaik SPM. Deep Perkongsian Ini.

Sudah tentu, semua ibu bapa inginkan anak-anak berjaya dalam hidup, kan? Untuk mencapai kecemerlangan pendidikan, banyak usaha ibu bapa lakukan untuk memastikan anak berjaya dan mempunyai masa depan yang cerah di masa hadapan.

Namun, kadang kala, anak tetap juga tidak cemerlang dalam pelajaran hingga berada dalam kedudukan kelas belakang. Ibu bapa mana yang tidak kecewa. Akhirnya ibu ayah pasrah setelah segala usaha gagal.

Bagaimana pun perkongsian ini sungguh inspirasi apabila anak yang sering berada kedudukan kelas belakang, telah berjaya dengan cemerlang sehingga bergelar pelajar terbaik atas usaha seorang guru. Nyata, tugas guru bukan sekadar mengajar tetapi berusaha untuk menjadikan anak muridnya seorang yang cemerlang.

Justeru, ibu bapa jangan bimbang, setiap perkembangan anak-anak berbeza. Sabar dan berdoa dan pastinya kilauan kejayaan anak anda pasti datang!

Ikuti perkongsian ini.

Rahsia murid kelas belakang jadi professor. “Dia berubah kerana seorang guru”.  Terima Kasih kepada guru saya kerana berkongsi cerita ini. Sangat dalam kesannya.

1. Murid kelas belakang

Siapa yang pernah jadi murid kelas belakang je tahu bagaimana perasaannya. Perkataan pedas dan sindiran selalu hinggap dicuping telinga. Dah jadi makanan harian. Bila selalu hadap kata-kata yang sama, telingapun dah jadi tebal, hati dah jadi kering, adab dan akhlak tak usah cakap, memang jauh panggang dari api. Rasa diri tidak bermanfaat, malah risau kehadirannya hanya menyusahkan orang lain terutama ibu ayah.

Mak ayah susah, kerja membanting tulang empat kerat membesarkan anak-anak. Mata saya masuk habuk masa dengar kesusahan hidup yang dialaminya.. Susah sangat.

6 tahun iaitu dari tahun 1 hingga 6 lalui rutin yang sama, bayangkan ia bukan satu tempoh yang singkat. Keperitan dan kesusahan hidup, tambah lagi masalah dalam pelajaran, tiada sudut yang boleh buatkan dia rasa bahagia dan bangga dengan dirinya.

Tanpa sedar… Ujian besar inilah yang mematangkan dia, mengajar dia tentang kehidupan. Senang itu tidak mudah untuk dicapai tanpa usaha yang setimpal.

Dulu, dia cemburu melihat kawan-kawannya yang hidup senang, bijak dalam pelajaran, keluarga berada dan miliki segalanya. Tapi hari ini dia bersyukur, kerana susah dia jadi kuat.

2. Sekolah menengah

Masa tingkatan 1 dan 2 masih lagi menyandang title murid kelas belakang.

Tingkatan tiga… Bermulanya episod baru dalam kehidupan. Percaya atau tidak, dia berubah kerana seorang guru.

Kerana semangat dan kesungguhan guru ini dia malu jika gagal dalam subjek berkenaan. Setiap hari gurunya masuk kelas, mengajar dengan bersungguh-sungguh. Guru yang ikhlas akan dapat dirasai oleh murid.

Kesungguhannya jelas, Lengan baju dipenuhi kapur papan hitam. Mengajar murid tanpa melihat keadaan dan kekurangan yang ada, tetap berazam menjadikan muridnya seseorang yang hebat pada masa hadapan.

Subhanallah.. Maha suci Allah.. Kurniakanlah kudrat dan keinginan yang sama kepada semua guru di Malaysia ini.

3. Malu pada cikgu jika tidak berjaya

Bermula dari sinilah, murid kelas belakang ini mula berubah dan berusaha untuk membantu gurunya mencapai objektif pengajaran. Dia mula rajin bertanya, belajar tanpa mengira masa dan tempat.

4. Diberi tanggungjawab

Antara faktor lain yang menyebabkan dia makin positif dan bermotivasi ialah diberi kepercayaan oleh guru untuk memegang jawatan di sekolah.

Seperti tidak percaya.

Murid kelas belakang akhirnya menyandang Best student SPM. Mengejutkan semua orang.

Dan kini dia membuatkan gurunya bangga kerana miliki segalanya, jawatan, pendidikan, kekayaan.

Gurunya..

Tetap seperti dulu, yang penting usahanya membantu anak bangsa membuahkan hasil.

Guru bukan sekadar mengajar..


“Saya Usahakan Mak Bangun Solat, Mandikan & Suap Makan.” Kongsi Kisah Jaga Ibu Sakit, Cara Abby Abadi Sentuh Hati Netizen.

Setiap anak mahukan ibu bapa mereka sentiasa sihat dan  berada dalam keadaaan baik. Namun apabila usia semakin meningkat memang tak lepas dari pelbagai penyakit.

Namun sebagai anak haruslah selalu mengambil berat akan masalah kesihatan orang tua. Demikian dengan pelakon Gerak Khas, Abby Abadi yang selalu berkongsi kisah ibu bapanya.

Jika sebelum ini dia memuat naik tentang ayahnya, kali ini Abby bercerita mengenai tahap kesihatan ibunya. Perkongsian tersebut nyata menyentuh hati netizen.

“Mak… Saya usahakan Mak saya supaya terus solat dan Alhamdullillah, Mak kuat.

“Saya mandikan Mak, bagi makan ubat, inject, insulin, buatkan air, suap makan dan paling penting jagakan solat Mak.

“Saya bagitau Mak, tak dapat buat yang sunat, 5 waktu tu je suruh Mak jaga. Sebab itu yang pertama Allah akan tanya nanti Mak. Mak dengar je…

“Dan saya harap Allah kuatkan lagi kefahaman Mak tentang agama. Amin. Sayang Mak sangat!” tulis Abby di ruangan kapsyennya di instagram.

Rata-rata memberi kata-kata semangat dan nasihat kepada Abby supaya bersabar dan selalu mengambil berat akan kesihatan ibunya.


Petua Guna Bawang Putih Yang Anda Tak Pernah Tahu. Salah Satunya Rawat Batuk Anak. Hebat!

Bawang putih memang menjadi bahan utama dalam sesuatu masakan. Tidak hanya sekadar penyedap makanan, ada sebabnya mengapa orang Cina cukup gemarkan bawang putih dalam makanan mereka.

Khasiat berganda yang tersimpan dalam bawang inilah yang menjadi penyebab utama pilihan mereka. Bawang putih mengandungi bahan yang dinamakan sebagai allisin. Bahan inilah yang bertindak baik untuk merawat dan menyembuhkan pelbagai jenis masalah dalam tubuh.

Menariknya, tak hanya dalam rawatan moden, kebanyakan petua tradisional juga banyak menggunakan bawang putih. Ini membuktikan petua menggunakan bahan ini terbukti berkesan!

#Pulihkan Cirit Birit
Kupas 2 ulas bawang putih kemudian rebus bersama segelas air. Biarkan sejuk seketika dan minum air rebusannya sebelum makan. Lakukan tiga kali sehari hingga cirit birit makin sembuh.

#Atasi Batuk Selsema Anak
Bakar bawang putih tanpa membuang kulitnya. Kemudian kupas kulitnya dan masukkan ke dalam bekas yang diisikan minyak masak. Sapukan pada dada, kaki dan belakang badan anak.

#Pulihkan Sakit Tumit
Bakar tiga ulas bawang putih tanpa membuang kulitnya. Apabila sejuk, makanlah dan amalkan hingga kaki pulih. Pastikan ia dilakukan ketika waktu pagi dan ketika perut masih kosong.

# Masalah Pencernaan
Rebus dua ulas bawang putih dalam air yang panas dan biarkan selama 10 minit. Apabila sejuk terus sahaja diminum. Amalkan dua kali sehari dan rasakan perbezaannya.

#Telinga Bernanah
Tumbuk lumat bawang putih, perah airnya dan titiskan ke dalam telinga.

Kelebihan Dan Khasiat Bawang Putih

1. Bawang putih mempunyai ciri-ciri antibakteria, anti virus, anti barah dan mencegah sakit jantung.

2. Bawang putih mempunyai dua mineral pelindung iaitu selenium dan germanium yang baik untuk kesihatan.

3. Bawang putih boleh menipiskan platlet darah dan berupaya menghalang pengumpulan darah yang boleh menyebabkan sakit jantung.

4. Kandungan allicin boleh mencegah tumor kerana bahan ini mampu menyekat sel tumor.

5. Digunakan sebagai ubat darah tinggi, sakit jantung dan kencing manis kerana merangsang pengeluaran peluh.

6. Turut berfungsi mengeluarkan angin dalam perut dan menyingkirkan cacing yang terdapat di dalam perut dan usus.

Tip sihat

Tips mudah hilangkan batuk dalam 1 hari sahaja dengan bawang putih dan madu ini dikongsikan oleh Azliza Talib di facebooknya atau ig: @ivlizzbeauty

Bahan

Madu

Bawang putih

Cara membuat:

– 3 – 4 ulas bawang putih yang dikupas dan dicincang halus.
– 1 cawan madu
– Bawang putih yang dicincang halus dicampur dengan secawan madu
– 1 cawan madu dan bawang yang dicampur ditutup dan disimpan 3 jam sebelum dimakan.
– Selepas 3 jam boleh dimakan 1 sudu teh setiap 1 jam.

Manfaat bawang putih untuk batuk :

– Bawang putih mempunyai kandungan zat anti mikroba, antibakteri, antibiotik dan antivirus untuk menghilangkan pelbagai jenis batuk.
– Bawang putih membantu mengeluarkan bakteria yang berbahaya, melegakan saluran nafas dan mengeluarkan kahak yang terkumpul di saluran nafas dan paru-paru.


Berkahwin Awal, Suami Ni Kongsi Cerita Mantapkan Kewangan!

Berkahwin awal, sudah pasti setiap antara kita ada pandangan dan pendapat yang berbeza. Ada yang kata bagus dan tidak kurang juga sebaliknya.

Berkongsi kisah realiti seorang lelaki ini berkahwin sebelum tamat universiti, nyata menurutnya banyak hikmahnya hingga mendorong dirinya lebih bermotivasi terutamanya dalam hal pengurusan kewangan.

Nak tahu lanjut kisahnya, jom baca perkongsian ini.

Gambar tahun 2014 kat Singapore, beberapa bulan lepas kahwin. Ada konvensyen kat sana. Tapi kos makan, transport, penginapan, semua sendiri tanggung.

Kami memang takda honeymoon apa pun lepas kahwin hari tu, sebab tak cukup duit. Jadi, kami anggaplah pergi Singapore tu sebagai honeymoon.

Siap pakai tshirt couple lagi tu. Ha!

Pergi dalam keadaan duit tak cukup ada, siap bawak stok Maggi, makan catu, takda beli souvenir, duduk hotel bajet. Senang kata, memang miskin sangat rasanya.

Saya rasa, ramai orang mesti pernah lalui zaman susah. Yang bezanya zaman susah yang kau lalui tu masa kau sorang-sorang atau dengan isteri.

Kalau kau sorang-sorang, tak kuat sangat motivasi kau untuk ubah hidup. Tapi kalau masa tu dah ada isteri dan anak-anak, mesti kau akan all out gila-gila.

Selalu saya dapat soalan,

“Macam mana kau mula terjebak dengan hartanah dan investment tu semua ya?”

Saya cuma kata,

“Dengan izin Allah ni berlaku sebab aku kahwin awal. Kalau aku tak kahwin awal, aku tak rasa yang aku akan jaga kewangan aku betul-betul.”

Bila saya kahwin awal, memang saya rasa kena jaga kewangan betul-betul. Apatah lagi anak first saya lahir sehari lepas hari konvo degree saya, 4 November 2014. Umur saya masa tu 23 tahun.

Orang lain tengah happy plan nak jalan ke Krabi dan Korea, saya dah ada tanggungjawab besar untuk dipikul. Tak ada masa nak berpoya-poya.

Otak jenuh fikir macam mana nak buat side income, nak jimat, cari jalan nak survive sampai hujung bulan dengan gaji cuma RM1,500 masa tu.

Begitulah, memang dah ditakdirkan jalan hidup kita semua. Pasti ada hikmah di sebalik apa yang berlaku. Eceh. Klise betul! – HF

#harithfaisal


Ikut Tip Ni, 100% Boleh Jimat Masa Lipat Kain!

Kalau bab melipat kain, itu antara kerja rumah yang paling akhir akan dibuat oleh kebanyakan ibu yang bekerja. Biasanya kain yang dicuci setiap hari akan ditimbunkan di dalam bakul sahaja. Hendak dilipat tidak sempat dan badan pula terasa penat setelah seharian bekerja di pejabat.

Bila hari cuti, itulah masa yang ada untuk diuruskan. Tapi ketika itu, timbunan kain yang dilonggokkan menggunung tingginya. Kalaulah ada mesin melipat kain bukan ke lebih menyenangkan!

Tapi itu hanya angan-angan, hakikatnya kita jugalah yang akan melipatnya. Jika nak harapkan anak-anak atau suami yang tolong lipat, rasa tidak puas hati pula dengan seni lipatannya,  akan jadi macam-macam bentuk dan saiz.

Jadi apa cara terbaik nak jimatkan masa kita urus kain yang bertimbun? Ikuti perkongsian  Dina Zakaria. Cara yang digunakan olehnya nampak menarik juga, jom semak!

Ni cara saya. Dan saya harap dapat bantu la korang yang mungkin ada krisis dalaman dengan bakul kain. Basuh baju okey.. takde masalah sebab mesin yang basuhkan. Sidai baju dan angkat baju pun kira ok la lagi. Tapi bab lipat, tiba-tiba jadi mental block!

Saya dah cuba teknik try test applikasi teknik ni selama 2-3 minggu jugak. Nampak agak berhasil dalam meningkatkan penjimatan masa sehingga 100%

2. Asingkan kain mengikut orang. Baju bapak, baju mak, baju anak pertama dan seterusnya. Dua kategori lagi, baju yang nak iron & baju yang nak gantung hanger.

3. Lepas settle asingkan, ambil semua baju yang nak iron letak dalam satu bakul, jauhkan dari pandangan mata.

4. Seterusnya, gantung semua baju yang nak digantung. Settle gantung, pergi la sangkut kat suatu tempat.

Yes! Masa ni korang mesti dah bangga dengan diri sendiri sebab sekejap je mungkin 1/3 dari timbunan kain dah settle!

Hoyeahhhh!!!

Asingkan baju gini, korang nak cari pasangan baju tu pun senang. Takdelah bertukar, baju kuning pair dengan seluar hijau. Baju adik pair ngan seluar abang. Giteww.

Sumber : Dina Zakaria


Doa Ibu Tiada Hijabnya, Gunakan Kelebihan Tu Untuk Doakan Anak Hingga Akhir Hayat. Rugi Kalau Tak Buat!

Mulianya seorang ibu hingga doanya tiada hijab. Allah telah meletakkan seseorang ibu di peringkat yang paling tinggi doanya untuk dimakbulkan. Disebabkan itulah reda dan restu dari ibu sangat penting dalam kehidupan anak-anak.

Pun begitu, betapa ruginya kalau sebagai ibu tidak menggunakan kelebihan tersebut untuk sentiasa mendoakan mendoakan anak-anak.  Setiap hari tak kira pagi atau malam, ambil peluang berdoa untuk anak-anak kita sejak mereka lahir sampailah ke akhir hayat kita.

1) Doakan anak suka solat dan baca Al Quran.

2) Doakan anak kita halus tutur katanya dan beradab.
3) Doakan anak kita terlindung matanya dari perkara lucah dan terjaga lidahnya dari berkata perkataan yang kotor.

4) Doakan anak kita sentiasa sayang pada adik beradik dan saling melindungi ahli keluarganya.
5) Doakan anak lelaki kita menjadi pemimpin yang bertanggungjawab dan rajin membantu di rumah.
6) Doakan anak kita untuk menjadi anak yang taat, lembut hati dan mudah mendengar kata.

7) Doakan anak perempuan kita supaya boleh melindungi diri, sentiasa menjaga maruah dan pandai berdikari.
8 ) Doakan anak kita menjadi manusia soleh, solehah yang tenang dan tenteram jiwanya.
9) Doakan anak kita akan saling memaafkan dan saling berdamai antara adik beradik bila berlaku salah silap.

10) Doakan anak kita sentiasa mendoakan kita dalam setiap solatnya setiap hari.
Ulang dan ulang doa kalian. Ada orang yang berjaya luar biasa pada hari ini, bukanlah disebabkan usaha atau amalannya semata. Tapi mereka berjaya disebabkan doa ibunya (dengan izin Allah).


Isteri Memang Begitu, Siapkan Kerja Rumah, Tak Bertangguh. Hebatkan!

Isteri memang begitu, akan siapkan kerja tanpa bertangguh. Walaupun suami menyuruh rehat tetap pastikan rumah kemas dan teratur.

Perkongsian saudara Firdaus Shakirin sungguh sweet mengenai kaum ibu.

“Ayg, esok je la buat…”

Kaum isteri ni, xbleh disuruh sambung buat keje rumah esok hari sbb dia tak bleh dduk jika nmpk rumah bersepah, kain baju penuh bakul, mainan anak berterabur, pinggan mangkuk bersusun disinki, sampah tak buang lagi dan sebagainya…

Hatta dia dah dduk berehat tgok TV sekalipun, dia boleh tiba2 bgun dan cari penyapu, pegang mop, ambik kain buruk bilamana dia ternampak sesuatu yg masih tak bersih, tak kemas dan perlu utk di kemaskan…

Dia tak tunggu esok hari utk buat…

Ini bukan sejenis sindrom atau anxiety disorder…dia tak sakit, dia xde penyakit, dia cuma xbleh biar keadaan rumah mcm tu walaupun dia tahu dlm 5 ke 10 minit nnt, rumah pasti akan bersepah kembali sbb ada anak2…dan dia akan ulangi mengemas semula…over n over again…

Mcm tu la sifat dan tingkah laku seorang wanita dlm rumahtangga bila dh jd isteri dan mak2 ni…kita yg jd suami, rasa semakkan bila kita suruh rehat dia xnak rehat, still buat keje dan keje2 tu plak nmpk mcm xpenah hbis baginya…

No worries…

Tolong ringankan beban dia, tolong dia buat keje2 tu…bila dia dh “nampak” mcm xde keje, terus ajak dia kluar jalan2 di taman, shopping kompleks, bwk p pasar mlm atau mkn kt luar…

“Larikan” dia dari rumah…

Ini adalah masa yg dia btol2 akan gunakan utk “berehat”…dia perlu tinggalkan rumah utk berehat…jika dia masih didlm rumah, maka tiada rehat bagi diri seorang isteri dan juga ibu…


20 Januari, Bayaran Fasa Pertama Bantuan Sara Hidup 2020. Ni Cara Nak Semak!

Seperti yang diumumkan dalam Ucapan Belanjawan 2020, Kerajaan akan meneruskan program Bantuan Sara Hidup (BSH) bagi menjamin kesejahteraan ekonomi rakyat dengan membantu golongan berpendapatan rendah (B40) meringankan kos sara hidup mereka.

Bagi membuktikan keprihatinan kerajaan terhadap golongan ini dan seterusnya memberi impak yang tinggi kepada rakyat, pembayaran fasa pertama BSH 2020 akan dilaksanakan mulai 20 Januari 2020 (Isnin) kepada penerima BSH yang berdaftar (kategori isi rumah) di dalam pangkalan data BSH 2019.

Pembayaran Fasa Pertama BSH 2020

Tuntutan Skim Khairat Kematian (SKK) BSH 2020

Berikut adalah merupakan jumlah keseluruhan bayaran yang diperolehi.

RM1000 – Pendapatan isi rumah RM 2000 dan ke bawah.
RM750 – Pendapatan isi rumah RM2001-RM3000
RM500 – Pendapatan isi rumah RM3001-RM4000


Guna Lebihan Nasi Pastikan Pokok Berbunga Dan Berbuah Super Cepat, Begini Caranya!

Melihat tanaman jiran yang sudah mula berbunga dan berbuah lebat buat hati rasa cemburu. Apa agaknya baja yang dipakai dan bagaimana pula cara penjagaannya.

Buntu seketika bila memikirkannya. Kalau masih belum menemui baja sesuai, ada baiknya anda cuba petua yang dikongsikan oleh seorang wanita di blognya, adaapadgnaidadewie.blogspot.my.

Dia yang menggunakan lebihan nasi dan kemudiannya dibiarkan diperam sehingga mengeluarkan hasil tapaian berjaya membuatkan tanamannya berbunga selepas 2 minggu. Wow hebat!

Jadi jomlah kita cuba.

Nak kongsi pulak lagi satu tips ni, rasanya saya pernah kongsikan dulu tapi mungkin tak berapa jelas. Jadi kepada readers yang email saya tanya tentang enzim pokok tu, saya buatkan soal jawab khas untuk menjawab soalan-soalan kamu ye.

S: Berapa lama nak peram nasi tu baru jadi enzim?
J: Bergantung kepada beras yang kamu guna. Ada sesetengah beras cepat basi tapi ada sesetengah beras boleh tahan lama.

S: Nasi boleh guna apa2 jenis pun ker?
J: Boleh guna apa-apa jenis nasi asalkan nasi putih dan tidak berminyak. Nasi beras merah orang Terengganu buat nasi dagang tu tak boleh la.

S: Ada beza ke?
J: Secara logiknya, beras merah dikukus dengan santan untuk jadikannya nasi dagang. So, dah bukan nasi biasa sebab bercampur dengan bahan yang mempunyai sifat berminyak iaitu santan. Nasi lemak pun tak boleh sebab ada santan walaupun warnanya putih.

S: Bagaimana tekstur nasi tu sebelum boleh jadi enzim?
J: Nasi basi yang telah berubah ke proses penapaian. Teksturnya agak lembik dan mungkin ada air masam yang keluar. Mungkin juga terdapatnya ulat-ulat yang bertindak sebagai agen pengurai.

S: Mesti kena tanam ke nasi basi tu?
J: Letak je kat pangkal pokok tu pun boleh, tapi kalau lalat mai datang buat kenduri kat situ saya tak tanggung.

S: Boleh bagi contoh gambaran tak?
J: Sila tengok gambar kat bawah ye.

Ringkasan:

1. Lebihan nasi jangan dibuang, simpan semalaman atau lebih.

2. Esoknya periksa samada nasi telah basi dan kelihatan lembik atau tidak.

3. Jika tidak, biarkan disimpan lagi supaya mengeluarkan enzimnya.

4. Kemudian barulah diletakkan pada tanaman kita.

Contoh pokok yang berbunga dan berbuah selepas 2 minggu – 6 minggu diberikan enzim.

So, selamat mencuba!!


Rupanya Ini Sebab Beli Papan Pemotong Berlainan Warna. Take Note!

Penyediaan makanan yang selamat merupakan satu perkara yang amat penting untuk mengelakkan penyakit bawaan makanan terutamanya keracunan makanan.

Salah satu amalkan yang mesti dilakukan untuk mengelak berlaku keracunan makanan adalah basuh tangan anda sebelum dan selepas menyediakan makanan, basuh tangan anda selepas keluar dari tanda, cuci peralatan yang digunakan untuk menyediakan makanan dengan bersih dan lindungi kawasan dapur dan makanan daripada dicemari oleh serangga, tikus dan lain-lain.

Sebagaimana yang dipaparkan melalui perkongsian ini memberi panduan bagaimana papan pemotong makanan perlu dipastikan bersih untuk mengelak sebarang pencemaran.

Untuk pengetahuan anda, daging atau ayam mentah boleh meninggalkan bakteria salmonella dan campylobacter pada papan pemotong dan boleh menyebabkan keracunan makanan.

Bayangkan jika anda menggunakan papan yang sama untuk memotong murtabak yang dibeli di pasar malam atau mengupas buah epal.

Bakteria penyebab keracunan makanan ini boleh berpindah ke makanan yang sedia dimakan dan mencemarkannya dengan lebih mudah.

Sebab itu penting ada papan pemotong yang berbeza untuk bahan yang berlainan.

Merah- Untuk daging, ayam mentah
Hijau- Sayur sayuran
Biru- bahan kering lain
Putih- untuk roti, kek
.

Semoga penyediaan makanan kita lebih terjamin bersih dan selamat untuk ahli keluarga.


Bila Isterimu Sudah Tidak Cantik Lagi, Tegur & Bimbing Bukannya Cari Lain. Deep Pesanan Lelaki Ni!

Isteri cantik juga lambang sikap seorang suami. Kerana itu, masa, modal dan moral support suami cukup penting. Jangan sayang isteri hanya waktu cantik sahaja.

Juga, jangan sesekali meletakkan rupa paras sebagai penanda aras dan jaminan kebahagiaan dalam rumah tangga.

Hakikatnya, bahagia itu lahir dari keikhlasan dan kasih sayang yang dicurahkan oleh suami isteri.

Bila Isterimu Sudah Tidak Cantik Lagi

“Bini aku ni, masa bercinta kemain cantik. Pakai make up semua. Bila dah kahwin, dah tak reti nak cantik dah”.

“Kenapa eh perempuan bila dah kahwin tak reti nak pakai cantik-cantik?”

Itu antara soalan biasa saya dengar perbualan dengan rakan-rakan.

Semua orang suka akan keindahan dan kecantikan. Tafsiran cantik itu adalah subjektif. Terpulang kepada setiap individu yang menilai.

Setiap suami pasti mahu sentiasa melihat isterinya nampak cantik. Kadangkala perempuan ni, sebelum kahwin bukan main cantik. Touch up sana sini. Tapi lepas kahwin, dah ada anak, tudung pun senget benget dah.

Peranan suami sangat penting. Jangan nak kecam je isteri tu tak cantik la, nampak buruk la. Kecil hati isteri. Sebagai suami, kau yang patut menegur isteri. Tanya diri kau, apa yang kau dah buat untuk bagi isteri kau nampak cantik. Kalau takde apa-apa, jangan nak tau merungut sahaja.

Fahamilah isteri kau. Dahla dia penat bekerja, balik rumah masak untuk kau dan anak-anak lagi. Kadang-kadang sampai terlupa nak uruskan diri sendiri. Ada yang sampai tertidur dengan baju kerja sambil susukan anak

Isteri meletakkan keluarga, anak-anak lebih daripada persiapan diri dia. Nak make up cantik-cantik pun tak sempat sebab nak buat sarapan lagi, nak kemas beg sekolah anak lagi. Kau duk buat apa? Tunggu dalam kereta duk hon hon bini suh cepat sikit?

Jadi, apa peranan kau sebagai suami? Kalau kau nak isteri kau sentiasa nampak cantik, tak selebeh sana-sini, kau mestilah buat sesuatu. Misalnya bawa dia pergi beli pakaian baru atau alat make up yang dia suka ke. Mesti dia akan rasa terharu dan hargai kau. Barulah dia semangat nak menghias diri. Janganlah kedekut nak laburkan duit untuk isteri sendiri. Besar pahalanya.

Kau juga cubalah bagi masa untuk diri dia sendiri. Bagi isteri kau ruang nak ke salon ke, spa ke. Bukannya selalu. Time tu kau tolonglah jaga anak, masak ke. Sanggup?

Sentisa puji dan bagi sokongan pada isteri. Contohnya, “Isteri abang ni cantik. Sama macam kita mula-mula kahwin dulu. Kalau sayang pakai lipstick sikit, mesti lagi cantik.” Mesti isteri kau suka dan dia akan buat seperti apa yang kau cakap.

Jangan bandingkan isteri kau dengan perempuan lain sama macam kau tak suka kalau isteri kau bandingkan kau dengan lelaki lain. Jangan puji perempuan lain lagi cantik daripada isteri kau. Itu akan buat dia rasa lagi down dan sakit hati.

Misalnya, “Cuba tengok isteri Aikal tu, cantik je. Selalu pakai baju cantik-cantik, muka pun pandai berhias. Bukan macam awak, baju zaman bila entah. Bedak pun tak pakai.” Ataupun “Cantikkan Ili ni. Dah la badan solid, pandai bergaya pulak tu. Bertuah siapa dapat dia.” Tanpa kau sedar, isteri kau menahan rasa je dengan apa yang kau cakap tu.

Tidak dinafikan, suami mesti sentiasa nak nampak isteri dia cantik. Tapi ingatlah, cantik itu bukan terletak pada baju yang dipakai, muka yang dihias tebal. Pengertian cantik itu luas. Buka sikit minda kau tu. Kalau nak isteri sentiasa nampak cantik, kau sebagai suami kena la main peranan. Jangan 100% nak letak atas isteri.

Kadang-kadang perempuan berubah lepas kahwin. Berubah macam mana? Dari segi fizikal selalunya. Tambahan pula lepas bersalin. Tambah-tambah bila dah ada 3, 4 orang anak.

Sebagai suami, support la isteri. Belikan isteri jamu, atau set bersalin untuk jaga semula badan isteri. Bagi isteri masa dan ruang untuk pergi spa. Isteri pun kena pandai juga badan lepastu. Ada orang yang jenis cepat naik badan lepas bersalin. Ada orang tak. Jadi, pandai-pandailah jaga diri.

Point saya di sini ialah, kau duk tengok orang lain lawa, cantik. Kos dia pun tinggi. Baju dia mahal, make up dia pun mahal. Kalau kau tak bagi duit untuk bini kau untuk bergaya tak payah cakap kenapa bini kau selekeh dah la.

Sebagai ketua keluarga, kau kena bijak memainkan peranan. Kalau isteri dan anak-anak buat salah, tegurlah. Bukannya menengking. Kalau isteri tak cantik lepas kahwin, tegur dan bimbing. Bukannya cari lain. Kah!

SHARE jika bermanfaat?

[ASY]


Senyum Bangga Dalam Hiba, Nora Ariffin Terima Diploma Bagi Pihak Arwah Anak

“Alif…this is for you.” Inilah ayat pertama yang ditulis oleh penyanyi Datuk Nora Ariffin di akaun instagramnya baru-baru ini. Luahan hati seorang ibu yang berasa cukup bangga dengan pencapaian anak namun dalam masa yang sama hiba yang dirasakan saat menerima skrol mewakili Allahyarham anaknya, Muhammad Syakir Alif Johan  di majlis Konvokesyen Universiti Teknologi Mara (UiTM) ke-95 yang berlangsung pada petang Selasa.

Mama tolong ambikkan ye..Alhamdulillah…congrats.
Keluarga kecil saya tumpang bangga & gembira dgn pencapaian anaknda Alif Johan, sempat habiskan Diploma sblm kembali kerahmatullah. Moga Alif tenang disana.

Terima kasih kepada semua tenaga pengajar UITM FITA & sahabat2 yang memberi sokongan pada Alif selama hayat dia. Thank you UITM, Moga legacy arwah dapat diteruskan. Al- fatihah.

Berkongsi mengenai perkara itu menerusi video yang dimuat naik di laman Facebook Universiti Teknologi Mara, Nora atau nama sebenarnya Wan Norafizah Wan Ariffin, 49, memberitahu, ketika hayatnya, Allahyarham banyak membantunya mengambil alih dalam bahagian kreatif termasuklah membantu menghasilkan video untuknya.

Kata pelantun lagu ‘Di Persimpangan Dilema’ lagi, arwah Alif menjadi antara individu yang banyak menaikkan semangatnya selepas pemergian Allahyarham suami, Johan Nawawi pada 24 Mac 2017.

“Setiap hari Alif pasti akan menghantar WhatsApp bertanya sama ada saya okay atau tidak. Memang pemergiannya satu kehilangan besar buat keluarga kami,” ujarnya.

Bagaimanapun, Nora berkata, dia reda dengan pemergian anak keduanya itu dan menganggap Allah lebih menyayanginya: “Selepas kematian Johan, kami reda dengan pemergian Alif kerana macam mana kami sayang padanya, Allah lebih menyayanginya,” jelasnya.

Untuk makluman, arwah Alif menghembuskan nafas terakhir pada 14 Disember 2019 selepas tiba-tiba rebah ketika berada di rumah. Jenazah Allahyarham disemadikan di Tanah Perkuburan Islam Bukit Kiara berdekatan pusara bapanya.


Siap Ada Ruang Tersembunyi! Bilik Berkonsepkan Ala Bali, Wany Hasrita ‘Belanja’ House Tour

Dah menjadi satu trend bila mana pempengaruh dan selebriti tidak kira dalam mahupun luar negara berkongsi house tour kepada peminat mereka di sosial media.

Tidak terkecuali, penyanyi yang terkenal dengan lagu Menahan Rindu, Wany Hasrita turut berkongsi suasana rumahnya yang dikongsikan dalam saluran Youtube miliknya.

Meletakkan sepenuhnya kepercayaan pada pereka dalaman, ruangan ruang tamu Wany tampak luas dengan penambahan cermin penuh dinding di tengah kawasan dinding yang dicat dengan warna olive.

Paling menarik, sebelum ini jika tetamu yang datang duduk di ruang tamu pasti akan nampak kawasan dapur rumahnya, tetapi kini tidak lagi setelah diletakkan ‘hidden door’ di kawasan dapur dan juga bilik bawah. Bijak kan?!

Untuk dekorasi ruang tamu, menjadi kesukaan buat Wany di bahagian kabinet televisyen rumahnya di mana tiada istilah ‘sakit mata’ melihat keserabutan wayar-wayar kerana kabinet jenis build in dan tertutup digunakan berbanding sebelum ini dia hanya menggunakan kabinet biasa untuk bahagian itu.

Untuk bahagian bilik pula, sekali lagi Wany meletakkan sepenuh kepercayaan kepada pereka dalamannya dengan memilih konsep bali untuk tema biliknya. Sekali lagi, ada pintu tersembunyi yang menghubungkan ruangan pakaian dan bilik air. Jadi, ruangan tersebut sangat strategik untuk elakkan dari terdedah aurat pada orang luar.

Untuk ruangan luar rumah, di tanah yang sedia ada Wany menggunakan konsep ala-ala taman mini. Amacam cantik tak? Boleh la jadikan inspirasi untuk konsep rumah sendiri lepas ni!


Teh Kurma Halba Awet Muda, Patut Cuba Resipi Ini, Memang Super Awesome!

Minum air rebusan halba memang diakui akan kelebihannya. Namun menggabungkan halba yang berkhasiat dengan kurma yang sememangnya berganda khasiatnya buat tubuh rasa lebih hebat.

Paling menarik gabungan dua bahan ini bukan hanya sihat malah buat tubuh lebih awet muda. Jom ikut langkah yang dikongsikan Dr Malinda ini.

” First time saya minum masa ziarah rumah saudara tempoh hari. Serius sedap dan menyegarkan! Khasiat kurma dah tidak dapat disangkal lagi dan rasanya ramai dah tahu.

Berbeza dgn halba, biasanya kita gunakan sebagai masakan tetapi tak sangka pula bila direbus dengan kurma, rasanya seakan-akan air mata kucing. Memang sedap!

Saya kongsikan sikit kebaikan Halba ataupun Fenugreek yang telah terbukti melalu pelbagai kajian sains, antaranya 7 kebaikannya ialah :

1. Anti keradangan atau Anti-Inflammasi.

Inflammasi kronik adalah penyebab berlakunya banyak penyakit kronik seperti Kanser, Penyakit Jantung, Diabetes, Darah Tinggi, Arthritis dll.

2. Membantu sistem pencernaan – kembung dan ulser.

3. Mengurangan sembelit

4. Menurunkan paras kolestrol

Satu kajian di India mendapati pengambilan 2.5grm Halba, 2 kali sehari selama 3 bulan dapat membantu pesakit Diabetes menurunkan paras kolestrol jahat, LDL dan Trigeliserida tanpa mengurangkan jumlah kolestrol baik.

5. Meningkatkan sensitiviti insulin dan mengawal tahap gula dalam darah.

6. Baik untuk kesihatan lelaki – Improve libido dan masalah Erectile dysfunction.

7. Memperbanyakkan susu ibu. Ada juga kawan-kawan yang berkongsi pengalaman, minum halba ni membantu membesar dan menegangkan apa yang dah mula kendur ??

Simple je cara membuatnya:

Bahan-bahan:

1 sudu halba (Fenugreek)
7 biji kurma (saya prefer guna Kurma Mariami sebab tak manis, kalu tak just guna kurma biasa yang tak manis )
Air – setengah cerek

Caranya:
1. Masukkan air dalam cerek utk merebus.

2. Masukkan halba dan kurma tadi.

3. Rebus sampai warna air kelihatan seperti teh.

4. Siap! Ambil airnya dan minum seperti teh biasa.

Anda tak perlu tambah gula sebab manisan dari kurma tu dah cukup. Minum 2 kali sehari untuk kesihatan yang lebih baik.

– Dr Malinda

Selamat Mencuba!

Sumber: Dr Malinda Health & Beauty Academy


Didik Anak Nombor 2, Jiwa Harus Kental & Kuat. Akalnya Panjang Tapi Pergi Mana Pun Pasti Disebut

Setiap anak tak sama perangai dan karenahnya. Ada yang jenis senyap, mendengar kata. Ada pula yang kuat membantah tapi penyayang orangnya. Namun, walau bagaimana sekalipun, anak-anak adalah anugerah terindah dari Yang Maha Esa buat ibu bapa.

Kalau anak sulung lebih kepada bertanggungjawab dan membantu menjaga adik-adik, berbeza dengan anak kedua. Ada pandangan mengatakan karakter anak kedua ini penuh misteri.

Disebabkan anak kedua berada di tengah-tengah anak sulung dan bongsu secara tidak langsung ia harus beralah kepada abang atau dan adiknya. Maka tidak hairanlah anak sering bersikap terbuka, berlapang dada dan mengalah dalam segala hal. Tapi, tak dilupakan juga bahawa anak kedua yang paling banyak buat mak ayah mengucap!

Wanita ini berkongsikan pandangan mengenai karekter anak kedua. Begitu pun, baginya tiada anak-anak yang nakal. Tinggal lagi mungkin ibu bapa yang kurang kesabaran dalam berhadapan dengan karenah anak-anak.

Mak pernah cakap:

“Nak didik anak no 2 ni jiwa harus kental dan kuat…sebab anak no 2 ni lain sifatnya..

Anak no 2,

Mendidiknya memang perlu mujahadah tinggi…

Istighfarnya banyak…

Akalnya panjang…

Tapi kalau dipujuk dia paling ke depan dalam membantu…

Pergilah mana mana pelusuk sekalipun, anak nombor 2 memang sentiasa disebut…

Itulah istimewanya anak no 2…

Boleh jadi ujian, boleh jadi tauladan…

Sesungguhnya tiada anak yang nakal, yang ada cuma ibu bapa yang kadang2 tiada kesabaran…

Muhasabah diri

#ummikhairullah

Kredit: Adawiyah Abdul Rahman


Bakal Atlet Paralimpik. Ketabahan Anak Pejuang Kanser Tulang Ini Sungguh Inspirasi!

Masih ingat tak kepada kisah seorang calon SPM tahun lepas yang menghidap kanser tulang yang menjadi tular setelah kisahnya meruntun hati dengan perkongsian yang dipapar oleh sukarelawan Puan Natipah Abu.

Terbaru mengenai perkembangan anak pejuang kanser ini sungguh inspirasi apabila dia kini giat berlatih untuk menjadi atlet paralimpik. Biarpun masih belum mempunyai kaki palsu bagi memudahkan mengadakan latihan selanjutnya. Beliau tetap kental untuk mencapai impiannya.

AFIQ PEJUANG KANSER

Hari ni ada orang ajak Kak Pah dating . Berbunga-bunga rasa hati mak cik tua ni bila ada orang kata rindu kita. Bila dah umur macam ni .. orang yang pernah kita kenal ingat kat kita pun dah cukup “ tacing “ dah.

Ni Afiq . Umur dia sama dengan anak bongsu Kak Pah. Dah berbuih mulut Kak Pah suruh dia panggil mak cik tapi .. dia buat pekak badak jaa. Dia nak panggil Kak Pah jugak ( Ek’elehhhh .. dalam hati Kak Pah mesti kembang semangkuk kena jet dengan Afiq )
Afiq dah selesai SPM . Kak Pah kenal Afiq tahun lepas. Masa tu Afiq tengah berduka yang amat sangat sebab kakinya terpaksa dipotong akibat jangkitan kuman. Sebelum tu, kaki Afiq dah dimasukkan besi bagi menggantikan tulang kaki yang dibuang akibat kanser. Kemudian .. bukan setakat kaki , sekali dengan besi pula kena jangkitan. Besi kena buang .. kaki pula kena potong. Lepas potong kali pertama .. potong lagi kali kedua .. sampailah ke pangkal paha dah . Afiq dah putus asa yg amat sangat.masa tu . Bagi dia .. seolah harapan untuk hari esok dah tiada .

BAKAL ATLET PARALIMPIK

Alhamdulillah …
Sekarang Afiq duduk di Perlis . Dia sedang menjalani latihan untuk menjadi atlet sukan Paralimpik . Dia ada jurulatih di sana . Tapi Afiq belum ada kaki palsu . Sbb kosnya sangat mahal. RM 25K . Kak Pah sendiri pun rasa macam nak “ kelam donia “ ja nak dapatkan RM25K tu.

Cuma rasanya, bila Afiq dah ada nama nanti, barulah semua orang pakat buka mata nak bantu Afiq. Afiq sangat kuat semangat .. dia nak hidup berdikari. Macam-macam yang dia plan untuk masa depan dia. Sembang dengan dia, tak rasa macam sembang dengan budak baru habis sekolah.

“ Habis training , Afiq nak jual apam balik. Afiq nak cari duit sendiri . Afiq tak mau susahkan sesiapa. Nanti Afiq nak mintak lesen dulu . Afiq reti buat apam balik. Duk tolong mama dulu. “.

Walaupun dia dah tak ada kaki, sikit pun dia tak sentuh tentang kekurangan dia tu. Dia sembang seolah dia orang yang normal. Kak Pah mendengar setiap perkongsian dan luahan dia sebagai seorang yang telah dewasa.

Jarang Kak Pah temui remaja setabah dia. Andai bakatnya terus digilap dan dia diberikan dorongan serta sokongan, dia boleh pergi jauh , InshaAllah. Tak percaya , kita sama-sama tunggu dan lihat setahun dua lagi .

Moga didoakan Afiq mencapai hasratnya.


“Matang dari Usia, Cerdik & Berbudi Bahasa. Didikan Hebat Ibu Bapanya.” Ucapan Aafiyah Sempena Hari Lahir Siti Nurhaliza Bikin Sebak!

Tiada yang lebih bermakna buat seorang ibu daripada ingatan seorang anak tatkala tiba hari lahirnya.

Biarpun tidak mendambakan hadiah mahal atau wang ringgit, namun ingatan  si anak itu yang lebih berharga daripada segala-galanya.Demikian juga dengan penyanyi nombor satu negara, Dato Sri Siti Nurhaliza tatkala mendapat ucapan sempena hari lahirnya semalam.

Daripada puluhan ribu ucapan, paling bermakna dan manis  buat ibu pastinya datang daripada si anak sulung yang didambakan selama lebih 10 tahun.

“Thank you Ibu lahirkan Aafiyah. thank  so much. Thank you ibu , i love you ibu.” Demikian ucapan ringkas Siti Aafiyah buat ibunya yang tercinta.

Cukup manis membuatkan si ibu gembira dan dalam masa yang sama sebak mendengarnya.

Rata-rata yang mendengar ucapan Aafiyah turut tersentuh hati dan sebak.

Mesti korang teringat kartun-kartun zaman dahulu? Siapa yang selalu terpacak depan TV mesti tahu banyak kartun. Berapa banyak agaknya yang adik-adik BK kita ni tahu pasal kartun popular tahun 90-an dan awal 2000. Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Pencen Makan Gaji Di Usia 39 Tahun, Bebas Hutang ‘Jahat’, Bekas Pengurus Sumber Manusia Ini Nekad Buktikan, Raih Perhatian Ramai.

Pastinya ramai yang mempunyai impian untuk bebas hutang dan bersara awal pada usia sebelum 40 tahun.

Untuk berbuat demikian perlu ada keyakinan dan perancangan awal dalam kewangan keluarga.

Nak tahu apa perancangan yang dilakukannya. Jom kita ikuti caranya. Masih belum terlambat untuk berbuat demikian.

PENCEN MAKAN GAJI

“Dulu akak plan nak pencen kerjaya makan gaji usia 45 tahun.
Seawal 22 tahun gaji pertama, akak tulis matlamat ini .”

1) MARLIA MESTI BEBAS SEMUA HUTANG JAHAT SEBELUM 35 TAHUN
2) MARLIA MESTI PENCEN KAYA & BERGAYA SEBELUM USIA 45 TAHUN.
Alhamdulillah…
1. Akak bebas hutang jahat awal 30-an. Dua je hutang jahat akak iaitu PTPTN dan kereta Vios.
2.Akak pencen makan gaji tinggalkan kerjaya HR Manager dengan bergaya usia 39 tahun.

Matlamat akak tercapai 5 hingga 6 tahun berbanding target asal.
Sekarang? Lepak rumah, mendidik masyarakat ilmu kewangan dan spend masa bersama keluarga.

Masa tulis impian tu, akak berusia 22 tahun dan miskin bandar. Gaji ciput. Selalu ikat perut. #apeni?
Tapi akak dah ada matlamat. Dalam hidup, biar miskin poket tapi minda wajib kaya. Biar miskin duit, jangan miskin cita-cita.

Pada usia mentah, akak pun tak tau macam mana nak capai matlamat. Tapi akak buat keputusan untuk hadap dan buat.

Akak percaya, selagi bergelar miskin bandar, mustahil akak dapat capai dua impian di atas.
Maka, fokus akak :
1) tingkatkan pendapatan.
2) hapuskan hutang tak jana wang.
3) menabung cash dan emas pelaburan minima 50% pendapatan setiap bulan.
Bila dah ada matlamat tersebut seawal usia, akak dah start bina checklist kewangan. Akak penah tulis checklist ini sebelum ni. Anda boleh amik dan tiru.

Matlamat penting!
Somehow, minda dan tubuh kita akan bergerak ke arah matlamat jika setiap hari kita pandang, belek-belek matlamat tersebut.
Sekarang, akak selesa dengan hidup dan status kewangan akak. Malah akak pencen makan gaji dengan bergaya sebelum 40 tahun.

APA YANG BEST BILA PENCEN AWAL

Apa yang best bila dah PENCEN MAKAN GAJI?
Banyak la best nya. Yang paling penting, akak tidak terikat dengan bos dan masa akak sangat flexible.

Masa akak? Sukati akak nak buat apa. Tanpa perlu minta izin majikan.
Hujung Mei hingga hari ni dah 3 minggu akak kat Dubai pastu bersambung balik kampung. Siap sunat anak kat kampung. Spend masa dengan suami, anak-anak dan ibu akak.
Matlamat…
Ya. Matlamat!
.
Ramai yang anggap tak penting tulis matlamat. Mereka pandang enteng kepentingan membina matlamat.
Hakikatnya sangat penting menulis matlamat. Sangat penting!
Salam Sayang


“Secara Tiba-Tiba Badannya Berpeluh Dan Minta Bawa Ke Klinik.” Isteri Mohon Doakan Kesihatan AR Badul Akibat Serangan Jantung

Perkhabaran duka, apabila semalam, kita dikejutkan dengan pengarah, pelakon dan penerbit popular, AR Badul telah dimasukkan ke Unit Rawatan Koronori (CCU) di Institut Jantung Negara (IJN) akibat serangan jantung ekoran masalah salur darah di jantung tersumbat.

Bagaimanapun, pelakon yang terkenal bagi filem era 70-an dan 80-an termasuk filem-filem seperti Panglima Badol, Tuan Badul, Prebet Lapok, Darah Satria dan banyak lagi, kini dilaporkan dalam keadaan stabil dan masih dalam pemantauan doktor untuk tempoh 48 jam.

Terdahulu, menurut isterinya, AR Badul atau nama sebenar Armaya Aman Ramlie, 70 tahun, mengadu sakit dada dan berpeluh sebelum dimasukkan ke Institut Jantung Negara (IJN) pada 4 petang semalam (ahad).

Isterinya, memberitahu suaminya mengalami serangan jantung mengejut di rumah mereka selepas Zuhur, semalam.

“Abang (Badul) tidak ada sejarah sakit jantung atau penyakit lain. Semalam dia kena mengejut di rumah. Secara tiba-tiba badannya berpeluh dan dia minta saya bawa ke klinik.

“Namun, saya terus bawa ke bahagian kecemasan Hospital Kuala Lumpur. Selepas pemeriksaan barulah doktor beritahu abang ada masalah jantung dan dirujuk ke IJN.

“Setiba di IJN dan selepas pemeriksaan, abang menjalani pembedahan kecil bagi membuka semula salur darah di jantung yang tersumbat,” ujar isterinya Maizatul Osman, 39

Masih dalam pemantauan doktor

“Alhamdulillah, selepas pembedahan kecil semalam, abang dilaporkan stabil. Namun, dia masih ditempatkan di CCU untuk pemantauan. Jika tak ada apa-apa komplikasi lain, Insya-Allah dia akan dipindahkan ke wad biasa esok,”

Maizatul berkata, Badul perlu menjalani satu lagi prosedur sama dan berharap semua rakan dan peminat Badul dapat mendoakan kesihatannya.

Badul pernah merangkul trofi Aktor Terbaik dan Pengarah Filem Terbaik pada Festival Filem Malaysia (FFM) kelapan pada 1989. Beliau juga meraih trofi Pelakon Lelaki Popular, Anugerah Bintang Popular Berita Harian (ABPBH) 1989.


Chickenpox Selain Guna Losyen Dari Klinik,  Ibu Ni Kongsi Petua Lain Untuk Cepat Sembuh!

Ibu mana yang tidak risau lihat anak menaggung gatalnya sakit chickenpox.  Apatah lagi jika si anak masih kecil. Sedangkan kita yang dewasa pun rasa tidak selesa dan tidak sanggup merasa kegatalan tersebut dalam tempoh yang lama.  Terasa ingin segera dirawat dan sembuh.

Oleh itu,  melalui perkongsian daripada Hazirah Hanafiah, berkongsi pengalaman bagaimana ibu ini menjaga dan seterusnya merawat anaknya dengan menggunakan cara tradisional.

Nak tahu bagaimana,  jom teliti satu persatu cara yang dipraktikkan.

Sy nak kongsi pengalaman sy menjaga anak yg kena ‘chicken pox’ pada anda… Bukan mudah ya anak seusia setahun 7bulan kena ‘chicken pox’ ni… Betul² menguji kesabaran & ketabahan hati malah haruslah berfikiran positif kenapa kena ‘chicken pox’ pada usia yg terlalu awal…

1st day dah nampak biji² timbul sikit² kat dada aisyah n ada seketul cacar air kat leher die.. Terus bg die minum air kelapa… Wpun die xsuka tp paksa juga minum…

2nd day biji² cacar air tu timbul makin byk kat bhgian depan badan, blakang badan, leher & kaki… Dh byk mcm ni barulah bawa pegi klinik & doktor pun sahkan yg aisyah mmg kena ‘chicken pox’.. Doktor bg ubat demam, ubat gatal & calamine lotion… Sy guna calamine lotion utk beberapa hari shj… Sebabnya sy dpat petua gunakan beras & daun semambu… Beras tersebut haruslah direndam semalaman supaya menjadi lembut… Kemudian beras yg direndam td di blend bersama daun semambu… Dah blend haruslah disimpan di dalam peti sejuk kerana ia akan berair & rosak…. Sangat² mujarab menggunakan beras+daun semambu ini… Kesan² chicken pox cepat kecut…

3rd-7th day sy hanya sapukan beras+daun semambu yg diblend tu shj… Alhamdulillah kesan² parut chicken pox makin menghilang… Cuma di muka aisyah belum sepenuhnya menghilang.. Aisyah mandi dengan daun semambu & sabun himalaya… Sabun himalaya ni hanya dijual di Farmasi Caring… Sy pergi guardian & watsons area publika, hartamas & solaris xde.. Xtau laa kalau guardian & watsons tempat lain ada jual kan…

Gambar Aisyah guna beras+daun semambu tu pada hari ketiga kena ‘chicken pox’… Begitulah rupa bile dah kering… Harus bersabar kerana rumah akan ditaburi beras+daun semambu.. Hehehe…

Kepada parents yg anak² kena ‘chicken pox’ ni buatlah petua beras+daun semambu.. Lebih mujarab dari Calamine Lotion… Serasi ngan Aisyah… Mandi wajib gunakan Sabun Semambu Himalaya… Wpun ‘chicken pox’ tetap kena mandi…

Ini sahaja yg sy nak kongsikan… Terima kasih kepada yg mendoakan Aisyah… Sekarang Aisyah dh sembuh.. Alhamdulillah….

sumber :Hazirah Hanafiah


Detox Kempis Perut, Wanita Ini Kongsikan Cara Buat. Hanya  Guna 3 Bahan Di Dapur Sahaja. Terlajak Mudah Ni!

Detox merupakan salah satu jenis perawatan kecantikan untuk kulit dan wajah yang rajin dilakukan oleh dengan cara membuang toksin dalam badan.

Caranya dengan membersihkan usus  yang mana segala toksin, lemak dan sebagainya yang melekat di dinding usus dikeluarkan melalui proses pembuangan air besar.

Beliau mengamalkan minuman detox dengan menggunakan 3 bahan yang cukup mudah yang ada di dapur anda.

Kita hari-hari pun makan macam-macam. Jangan lupa untuk detox badan kita.. saya percaya bila kita detox badan akan lebih sihat dan bertenaga.

Ni cara mudah saya detox badan. Hampir seminggu dah amalkan rasa ringan badan, perut pun dah kempis sikit sebab saya bersalin secara pembedahan, susah nak kempis sebelum ni. Angin habis keluar, bila sendawa dan kentut rasa lega sangat.. tak ada la nak berangin je  tak tentu pasal.

Bahan-bahan
-green tea cap boh 1 uncang
-halba 1 sudu besar
-halia suka hati nak letak banyak mana ( lagi banyak lagi bgus)
-air kosong 2 cawan

Note: untuk kaum hawa kalau nak tambah manjakani/kunyit pun boleh. Tapi kunyit tu tak boleh minum hari-hari tau. 1-2 kali seminggu tu sudah memadai. Suka wangi letak serai sebatang dua.

Cara-caranya:

Yang nak cuba tu saya ucapkan selamat mencuba !

Sumber: Petua Ibu


“Kita Merempit Je Lah Amik Anak Sekolah.” Ramai Ibu Bapa Berhenti Depan Sekolah, Jalan Sesak, Faizah Luah Rasa Kecewa.

Apabila anak sekolah, bermulalah kesesakan jalan raya. Bukan itu sahaja, kelazimannya  pintu masuk sekolah akan mula sesak.

Malah ada ibu bapa yang tidak prihatin, tanpa sengaja menganggu laluan sehingga menjadikan laluan ke sekolah sesak ekoran memberhentikan kenderaan dalam tempoh yang lama.

Menyedari akan hal ini, pelakon Faezah Elai meluahkan rasa kecewa sikap segelintir ibu bapa yang tidak cakna mengenai gangguan kesesakan di laluan sekolah.

Mengambil iktibar, Faezah tidak ralat menggunakan motosikal sebagai kenderaan untuk mengambil anaknya di sekolah.

JANGAN PENTINGKAN DIRI

Hari ni start sekolah 4,5,6 maka bapak tok nek segala jem lah… mak pak yg jenih selfish berenti kereta depan sekolah tunggu anak,paihtu kereta lain tk boleh lalu.

NAIK MOTOR JE MUDAH.

So kita merempit ja lah amik anak sekolah!! Nampak garis2 kt dahi tu? Tu bukan rambut,tu garis bekaih kena helmet, payah nk celuih masuk kepala sbb ada sanggoi.. maklumlah drp start pakai tudung tahun 2015 sampai lani 6 tahun dh,tkdan nk pi saloon potong rambut.. cheq lah repunzel mesia!!

I spend most of my time with my children.. And I believe most of the women will do the same.. Happy women’s day to all ladies in the world.

Sumber: Instagram Faezahelai


PKPB Datang Lagi, Ini Lima Aktiviti Islamik Buat Bersama Keluarga Di Rumah.

PKPB datang lagi dan hari ni hari pertama.Salah satu perkara penting yang kita kena manfaatkan dengan PKPB kali ini ialah untuk segarkan kembali kasih, cinta dan sayang kita terhadap pasangan kita.

Ada banyak benda yang kita boleh buat. Yang paling utama dan perlu didahulukan ialah baiki solat berjemaah kita bersama pasangan kita.

Boleh mulakan dengan solat Subuh pagi ini dan solat-solat fardhu yang lain sepanjang hari. Ini bukan benda main-main dan cliche tau. Ini benda benar yang saya nak pesan ni.
Ramai orang cari macam-macam kaedah untuk hangatkan cinta. Tambah pulak bagi yang dah lama kahwin. Tentu dah kurang sikit kehangatannya kan?

Tapi sebenarnya sebelum kita pilih cara-cara yang macam-macam ada tu, kita terlepas pandang. Rupa-rupanya ada cara yang terbaik untuk taut semula hati antara kita dan pasangan iaitu dengan solat berjemaah. Dah la sempoi, takde kos pulak tu.

Cuma, walaupun ianya sempoi, ia tak semudah ABC untuk kita buat kalau tak mula, paksa dan amalkan secara konsisten.

So, ambil la kesempatan PKPB ni semua duduk kat rumah untuk hidupkan balik solat berjemaah. Betul tak?

Special untuk kita dan pasangan, buat beberapa benda ni secara konsisten sepanjang sebulan PKPB ni. Alaaa.. macam sebulan Ramadhan juga la.

Lima amalan dilakukan bersama keluarga

1.Bangun awal sebelum Subuh dan saling mengejutkan. Yang terbaik, sejam sebelum Subuh untuk kita ada ample time untuk beribadah secara personal.

2. Solat sunat malam secara berasingan. Ini ‘me time’ sebenar tau. Me time kita dan Allah SWT. Me time pasangan kita dengan Allah SWT. Masa ni la nak menangis, mengadu, merintih, bercerita, berdoa, meminta dan berkomunikasi secara personal dengan Allah SWT.

Berjemaah dengan keluarga

3. Solat Subuh berjemaah dengan pasangan. Kalau ada anak-anak, ajak anak-anak join sekali. Cuba la lain aura dia bila solat berjemaah dengan ahli keluarga ni.

4.Berzikir, berwirid dan berdoa bersama-sama. Suami berdoa, isteri aminkan. Ayah berdoa, anak-anak aminkan. Semua ambil bahagian masing-masing.

5.Bersalaman dan berpelukan kasih sayang selepas selesai solat. Maybe kita pun dah lama tak peluk pasangan kita lama-lama kan? Maklumlah, dah tua dah kot.

Tapi inilah antara benda kecil tapi penting yang ala-ala suwit gitu, yang kita kena buat. Pelukan tu boleh mententeramkan hati yang gundah, menenangkan perasan yang gelisah dan mencambahkan perasan kasih yang tak sudah.

Peluk lama-lama sikit. Take your own time. Biar sempat tarik nafas dalam-dalam masa peluk tu.

Cukuplah dulu tips romantis musim PKP kali kedua ni. Hehehe.. semoga kita semua dapat manfaat.

Saya yakin, setiap sentuhan kasih sayang antara kita dan pasangan sudah pasti akan menambahkan pahala dan menghapuskan dosa sesama suami isteri. Barulah nanti layak untuk till jannah ye tak?

Ok. Selamat pagi semua. Enjoy your PKP dengan rahmat Allah dan kebaikan yang sangat banyak.


Rumput Viral Ni Bukan Jer Bantu Kucing Yang Tak Lalu Makan & Sakit Parvo, Malah Selesema Atau Demam Juga Boleh Hilang!

Nak tahu caranya jom baca ni:

Rumput ini pernah viral dulu. Sekarang viral semula.

Nama rumput ni, RUMPUT PENDUL.

Kalau ada kucing yang sakit Parvo, Selsema atau demam, boleh berikan air rebusan rumput ni pada kucing tersebut. Kucing yg hilang selera makan atau tanak makan langsung pun boleh diberikan air rebusan rumput ni.

Rumput ni tumbuh meliar di kawasan lapang yang tanahnya agak lembab. Ia tidak akan tumbuh dicelah pohon besar. Ia suka tempat terang dengan cahaya matahari.

CARA-CARA BUAT AIR REBUSAN:

1⃣ Cabut rumput ini bersama akarnya.

2⃣ Bersihkan tanah dari akar dan daun.

3⃣ Patahkan sikit-sikit masukkan daun, batang dan akar kedalam bekas dan rebus dengan api yang sederhana hingga agak mendidih. Jangan guna api besar, khasiatnya akan hilang.

4⃣ Bila kandungan air sudah jadi separuh, matikan api dan sejukkan pada suhu bilik.

5⃣ Bila sudah sejuk, bagi 10mil hingga 20mil pada kucing yang sakit pagi dan malam.

✔ Selebihnya boleh disimpan di dalam peti sejuk. Tapi janganlah lebih dua minggu. Hilang khasiatnya. Kena cari rumput baru dan buat.


Sayangkan Suami, Amalkan Minuman Wajib Ini Selepas Datang Bulan

Menggalas tanggungjawab sebagai seorang isteri dan ibu memerlukan tenaga yang cukup luarbiasa.Tuntutan tugasan di pejabat mahupun pelbagai urusan di rumah di rumah segalanya perlu dibereskan dengan sempurna.Oleh yang demikian, aspek kesihatan dalaman dan luaran haruslah dititik beratkan.

Melalui perkongsian dilaman Facebook Rossa Dyla Mahmud, beliau berkongsi minuman kesihatan yang wajib diamalkan buat kaum wanita setiap kali selepas datang bulan.

BAHAN-BAHAN

Halia ( anggaran 2inci )

Kunyit Hidup ( anggaran 2inci )

Serai ( dua batang )

Daun Pandan (2 helai )

Gula Batu atau Madu ( secukup rasa )

Air (3 cawan)

TAMBAH JIKA PERLU

Daun Sireh ( 2 helai ) jika anda mengalami masalah keputihan.

Buah Manjakani ( 1biji ) untuk merapatkan “Miss V”. (Tidak sesuai untuk anak dara)

CARA MEMBUAT:

1.Basuh bahan dan reneh semua bahan-bahan diatas sehingga menjadi 1 cawan air sahaja.

2.Setelah air kering dan menjadi 1 cawan tutup api serta minum ketika masih suam (tanpa perlu dikisar)

Antara Kelebihannya:

1.Membersihkan rahim selepas datang bulan.

2.Mengeluarkan angin  dalam badan.

3.Anti kanser

4.Memecahkan lemak-lemak.

5.Mengurangkan masalah bau badan

6.Mengatasi masalah kemaluan berbau.

TIP EKSTRA:

1. Awas,minum SEBULAN SEKALI SAHAJA selepas datang bulan.

(Penggunaan Buah Manjakani,Daun Sireh,Kunyit Hidup yang berlebihan akan menyebabkan cepat putus haid atau monopouse).

2.Boleh diminum oleh anak dara mahupun yang telah berkahwin.

3.Boleh diamalkan jika mengalami period yang tidak teratur

4.Bagi Ibu menyusu, ia mengikut kesesuaian bayi.

5.Tidak sesuai untuk IBU MENGANDUNG.


Ini 17 Tip Nak Didik Anak Yakin Diri Sejak Kecil. Boleh Follow!

Begini cara nak melatih anak-anak kita mempunyai Self-Esteem (Jati diri, keyakinan diri atau nilai diri) yang tinggi.

Ikuti perkongsian ini.

1. Beri anak kita sokongan serta dorongan ketika beliau gagal melakukan sesuatu perkara. Contohnya anak kita tidak mendapat keputusan yang baik di dalam peperiksaan, tidak berjaya menaiki basikal, sukar mengeja dan membaca atau tidak dapat menyebut sesuatu perkataan dengan baik.

Yakinkan dirinya tentang peluang masih ada dan dia akan mampu melakukannya suatu hari nanti dengan cemerlang. Pointkan bahawa kita sangat percaya dia akan berjaya.

2. Beri pujian pada perbuatan yang anak-anak kita lakukan. Apabila anak berjaya bercakap satu perkataan dengan jelas, apabila anak boleh membaca dan apabila anak berjaya melakukan apa-apa tugasan beri pujian tanda kita menghargai setiap usaha yang dilakukannya.

3. Memberi dorongan supaya anak dapat explore hobi dan minat. Jika anak minat melukis, menulis dan mewarna, terus beri dorongan untuk mereka meneruskan aktiviti itu. Malah, jika anak-anak minat bermain bola sepak atau outdoor aktiviti, teruslah memberi sokongan penuh.

4. Tunjukkan kasih sayang kita kepada anak melalui perkataan, perbuatan, ekspresi muka dan pandangan mata kita.

Contohnya,

Melalui perkataan dengan menyebut kita sangat menyayangi dirinya dan menghargai dirinya.
Melalui perbuatan dengan memeluknya atau mengusap bahunya.
Melalui ekspresi muka apabila kita memandang anak kita dengan penuh kasih sayang serta memberitahu betapa pentingnya dia dalam hidup kita.

Pamerkan kasih sayang kita padanya supaya dia tahu dirinya sangat berharga untuk kita.

5. Latih anak untuk menyayangi diri mereka sendiri. Sentiasa jaga kesihatan, sentiasa jaga diri dan setiasa ingatkan mereka yang mereka adalah orang yang sangat penting dalam hidup kita sekeluarga.

6. Menegur anak jika mereka melakukan kesalahan dan kesilapan dengan teguran yang baik. Perjelaskan setiap teguran kenapa dan mengapa serta kesan setiap perbuatan itu dalam hidup mereka.

Elakkan menggunakan kata-kata yang kesat, maki-hamun dan nada suara yang terlampau tinggi.

7. Perbaiki posture tubuh badan anak semasa berjalan, berhadapan dengan rakan sebaya mahupun masyarakat atau ketika bercakap serta bermain. Posture badan serta bahasa tubuh akan mencerminkan kita mempunya Self Esteem yang tinggi ataupun lemah.

8. Jadikan diri kita sebagai Role Model pada anak-anak. Jika kita mahu anak-anak sopan apabila berbicara, kita juga perlu mengelakkan terjerit-jerit pada anak. Jika kita mahukan anak-anak solat 5 kali sehari, kita perlulah mendirikan solat tanpa culas. Ibu bapa adalah Role Model terbaik untuk anak-anak.

9. Elakkan membandingkan anak-anak antara satu sama lain. Anak-anak yang sering dibandingkan akan merasakan dirinya kekurangan dan sering berasa tidak yakin dalam melakukan sesuatu.

10. Memberitahu anak-anak bahawa kita sangat mencintai mereka tanpa syarat. Bukan disebabkan pencapaian akademik mereka, bukan disebabkan rupa paras atau kelebihan mereka. Kita menyayangi mereka kerana diri mereka.

11. Kuatkan Bonding antara kita dan anak-anak. Bermain bersama, bercerita, berkongsi rahsia dan impian bersama.

12. Membantu anak untuk explore dunia luar seperti bermain di playground, bermain bola, bermain bersama rakan-rakan dan melakukan aktiviti fizikal bersama-sama.

13. Membantu anak menyiapkan target apabila melakukan sesuatu perkara.

Contohnya menyimpan kembali barang permainan selepas bermain, mengemaskan katil apabila bangun tidur. Tidak meletakkan target yang besar kepada anak seperti wajib mendapat Top 3 di dalam kelas.

Tetapkan target yang mudah dicapai untuk menyuntik semangat motivasi dalam dirinya.

14. Beri reward terhadap pencapaian anak. Apabila anak-anak berjaya melakukan sesuatu perkara yang menggembirakan, berilah reward sekali-sekala seperti belanja makan atau beli barang yang dia sangat-sangat inginkan.

15. Bercerita, menyanyi dan menari bersama. Jujurnya anak-anak yang dapat melakukan aktiviti ini di hadapan ibu bapa sendiri adalah anak yang sangat tinggi nilai Self-Esteem mereka.

16. Melatih anak membuat keputusan sendiri seperti memilih apakah pakaian yang hendak dipakai pada hari berkenaan, menu apakah yang ingin dimakan ketika sarapan dan alatan permainan apakah yang ingin dipilih jika mereka diberi peluang untuk membeli.

17. Akhir sekali, melatih anak untuk berkata “TIDAK” jika mereka tidak selesa atau tidak bersetuju atas sesuatu perkara. Ini akan mengelakkan anak kita “DIBULI” walau dimana sahaja mereka berada kerana JATI DIRI mereka telah kuat.

Adalah sangat penting bagi anak-anak kita mempunyai Self-Esteem yang tinggi dan positif. Mereka ini akan cenderung untuk mencapai kejayaan dalam hidup.

Self-Esteem seseorang sangat dipengaruhi oleh kehidupan pada zaman kanak-kanaknya. Selalu mempunyai perasaan positif dan gembira adalah salah satu kaedah terbaik untuk meningkatkan Self-Esteem anak-anak kita.

Self-Esteem – Kepercayaan pada diri sendiri, YAKIN PADA DIRI SENDIRI.

Jom membina anak-anak yang positif melalui Self-Esteem yang tinggi.

Nak lagi tips therapy?
Jom join telegram group :
https://t.me/joinchat/AAAAAEoWwzXGbVLf_oFjsw

Norzi Malek
Dari Therapist Untuk Therapy
Khamis, 27 Februari 2020.


Indahnya Perkahwinan Bila Isteri Tahu Cara Nak Ambil Hati Suami. Barulah Relationship Goal!

Awal-awal usia perkahwinan punyalah romantik, tetapi bila sudah ada anak seorang segalanya hilang. Nikmat rumahtangga andai tidak dibaja akan layu akhirnya. Kita suburkan hubungan suami isteri agar cinta kasih sayang tu, sentiasa bercambah. Ini barulah relationship goal.

1) Kejutan: Siapa yang tak sukakan kejutan. Tak kiralah lelaki atau perempuan tentunya sangat menghargai kejutan daripada pasangan. Tak perlu mahal, sekeping kad dengan ayat romantis pujian melambung bersama sekotak coklat yang dihantar ke tempat kerja suami sudah memadai.

2) Makanan Kegemaran: Sekali sekala masakkan makanan kegemarannya. Kalau tak pandai, inilah masanya belajar daripada mak mertua anda. Mula-mula mungkin tidak sedap, tak kena dengan selera Encik Abang, tetapi lama-kelamaan mesti sedap. Practice makes perfect.

3) Manis Muka & Sambut Di Pintu: Walaupun penat dengan kerja di pejabat, rumahtangga dan anak-anak, carilah masa bersiap berwangi sebelum suami pulang. Siapkan air secawan dalam peti sejuk dan sambut suami dengan senyuman. Salam dan beri ciuman di pipinya kanan dan kiri. Berikan air dan biarkan suami berehat seketika. Bukannya sambut suami dengan leteran panjang. Rimas tau kak kalau asyik membebel.

4) Bersyukur: Bersyukur kalau dapat suami yang rajin membantu di dapur atau menjaga anak. Tetapi selalunya apa yang dibuat suami memang tak sesempurna mana. Lipat baju dahlah senget, tak sama pula tu. Masak lebih minyak, buat air pun tak sedap dan bila pakaikan anak baju selalunya tak matching dengan seluar. Sabar! Layankan je kak. Kalau tak suka, senyap-senyap pergi betulkan. Tak perlu membebel. Untung dah, bila suami hendak membantu kita kan? Kalau nak tegur pun, carilah masa yang sesuai dan tegur dengan cara paling lembut dan manja. Barulah Encik Abang tak jadi marah.

5) Jangan Membantah: Dapat isteri yang kuat melawan memang mencabar ego. Tahulah sama-sama bekerja untuk meningkatkan ekonomi keluarga tetapi dah namanya suami, memanglah kena dihormati. Usah ditambah minyak dalam api yang sedang membara. Seeloknya diam dan cari masa sesuai untuk menerangkan keadaan sebenar atau meminta maaf.

6) Cari Masa Bersama: Tak perlu sampai tinggalkan anak dengan mertua semata-mata untuk bercuti bersama suami. Cukuplah sedikit usikan manja sebelum tidur dan sejurus bangun tidur, gurau senda, berkepit sambil menonton drama TV atau mandi bersama pada hujung minggu. Lupakan sekejap hal anak atau kerja, dan beri tumpuan pada pasangan di depan mata.


“Tradisi Dari Turun- Temurun.” Ibu Ni Kongsi Cara Rare Ikat Peti Sejuk  Elak Anak ‘ Terlupa’ Sedang Berpuasa

Ramadan menjengah kembali, pastinya bulan mulia ini disambut penuh kesyukuran, lebih-lebih lagi dalam situasi pandemik yang kian pulih kini.

Bagi yang memiliki anak-anak kecil, ada cara tersendiri untuk memastikan mereka berpuasa dengan baik. Ada yang boleh bertahan sehingga petang manakala tak kurang yang separuh hari.

First day… alhamdulilah diberi kenikmatan bertemu RAMADHAN lagi…

“Tradisi dari turun temurun …..ikat peti. Bimbang ada yg ‘TERLUPA’ nanti…..Lebih baik mama berjaga jaga..(6 yg puasa).

“Sebab anak 6 puasa tinggal yang kecil tidak sebab baru berumur setahun setengah.

“Kalau tak buat demikian, susah nak kawal. Sebab dah kebiasaan anak mmg selalu bukak cari air atau makanan.

“Jadi untuk elakkan terlupa minum jadi kita akan buat ikatan bila nk bukak automatik akan terlintas di fikiran kenaapa mama ikat. Ada 3 ikatan yang Saya buat. Tetapi kadang-kadang bukan anak-anak je lupa, mak ayah pun sama” ujarnya lagi.

Memiliki tujuh anak perempuannya, pastinya setiap seorang punya karenah perangai masing-masing. Namun akui ibu ini, anak-anaknya sangat mudah diajar berpuasa.

“Umur 4 tahun dah start didik ..yang paling penting saya akan bangun pagi2 untuk masak makanan mereka panas2 sebab kalau bersahur dia orang akan bersemangat untuk makan.

“Semua wajib bersahur dr hari pertama sampai last puasa. Semua mesti makan sebab saya tak nak bila bersekolah diaorang x larat untuk belajar.

“Bila kakak kakak semua puasa adik  tak akan buka. Stok makanan pun saya akan sembunyikan dari pandangan mereka. Semua di simpan dalam almari. Yang penting pastikan anak bersahur,” jelasnya lagi.

Ditanya persiapan raya, jelas Shareani segalanya sudah tersedia untuk anak-anak.

“Saya ni jenis yg x suka shopping lagi2 tempat yg ramai org ..bukan apa sebab anak ramai takut hilang ke apa…so far , lau raya sebelom ni saya akan buat persiapan awal contoh adik kawin baru ni, saya dah beli baju dan saya akan pakai pulak..sebab baju kurung atau gaun ni jarang2 jer pakai jd lau simpan jer membazir saja.

“Saya lebih suka beli baju pun lebih besar kerana boleh lama pakai. Setakat ini mama yang Akan memilih tema warna.

“Tetapi biasanya bab tema color memang saya akan ‘meeting ‘ dengan anak-anak.Salam ramadan dari kami 7 puteri muslimah..


“Doakan Ayang Ok, Saya Sayang Kamu Berdua. Jaga Anak Baik-Baik.” Positif Covid-19, Ashraf Muslim Titip Pesan Buat Keluarga. Sebak!

Jika sebelum ini pelakon Puteri Aishah berkongsi dirinya positif Covid-19, terbaru seorang lagi pelakon yang sama-sama terbang ke Scotland iaitu Ashraf Muslim turut mendapat positif.

Dalam perkongsian terbarunya di instagram, Ashraf memaklumkan bahawa  dia sudah disahkan dijangkiti Covid-19 pada 12 April 2020.

Dia turut memuat naik satu video yang menunjukkan dia dijemput  oleh ambulans untuk ke hospital bagi dikuarantin dan dirawat disana.

Assalamualaikum…Tanggal 12hb April 2020 menjadi jawapan bagi AM ttg keputusan Sample covid19. Yer.. saya dijangkiti virus Covid19. Sewaktu itu walaupun sebak didada bila mendapat tahu jawapan tapi saya redha dgn pilihan Allah..

“Ada hikmah disebaliknya. Dtg perasaan nervous dan mcm2 perasaan timbul bila masuk dalam ambulance.. (itu yg sampai berpeluh2 tu). Maafkan saya ahli keluargaku, sahabat2 dan rakan-rakanku.

“Dan please tolong doakan yg baik utk saya dan pesakit-pesakit disini dan juga kita semua, semoga Allah jauhkn wabak ini dan tidak berterusan lagi serta sihatkan kita semua. Disini juga saya memohon maaf kepada rakan-rakan wartawan yg cuba menghubungi saya sebelum ini, yerlah..harap faham dgn situasi saya sekarang ni.

“Tak lupa juga pada frontliners doktor2, MA, nurse2 dan mereka yg terlibat , terima kasih u all are our hero.. and to mama, ibu , sarah, adam, anas dan safiyyah doakan ayah sungguh-sungguh supaya clear dr covid ni cepat yer.. supaya kita dapat jumpa ramai-ramai. Ayah rindu sangat.

“Tapi jangan risau yer ayah ok kat sini sihat dan bole solat dan baca quran mcm biasa. Sama-sama kita berperasangka baik pada Allah.. hanya DIA yg berikan penyakit dan dari DIA jua yg memberikan kita kesembuhan.. Allahualam.
Assalamualaikum wbt.


“Ajar Anak Lelaki Jadi LELAKI.“ Baru Simpati Pada Ibu & Isteri

“Ajar anak lelaki menjadi LELAKI.“ Baru Simpati Pada Ibu & Isteri.

Kerja rumah jangan anggap anak perempuan aje kena buat. Anak lelaki pun kena tahu buat. Bukan duduk depan TV tengok adik beradik perempuan kemas rumah.

Bila anak lelaki tahu buat kerja rumah baru mereka tahu betapa penatnya buat itu ini di rumah. Baru mereka simpati pada ibu dan isteri bila besar.

Menarik dengan perkongsian ini. Moga jadi manfaat bersama yang dikongsikan oleh pemilik fb Edi Aruna Pencerita tentang anak lelaki.

Ajar anak lelaki menjadi LELAKI.

Nak jadi lelaki ada rukunnya. Bukan beranak keluaq lato lato terus jadi lelaki. Lelaki bukan semata mata reti tahan sakit, bukan semata mata kuat berkerja, bukan semata mata reti cari duit.

Nak jadi lelaki mesti tahu ini. Kerja sidai kain baju bukan hak mutlak seorang wanita, kerja kemas rumah pun bukan tanggungjawab wanita semata mata, kerja di dapur pun bukan milik abadi seorang wanita. Kalau kita seorang anak, semua kerja tu bukan tanggungjawab mak kita pun. Kalau kita seorang suami, semua tu bukan kerja bini kita semata mata.

Fahamkan anak² lelaki kita, nak jadi lelaki biar betul² jadi lelaki. Jangan dah menikah nanti masih tak reti pesiang ikan, masih tak reti nak potong ayam, masih tak reti nak sidai kain baju, masih tak reti nak menyapu.

Ya, lelaki ni kerja dia menggali rezeki. Tapi bukan bermakna balik rumah terus terbongkang depan tv. Ayah kita dulu balik motong getah boleh lagi bertukang kat rumah. Balik dari laut boleh lagi masak gulai kat dapur. Kalau penat sangat pun ayah kita cuma rehat, bukannya tak reti buat. Jadi lelaki kena RETI serba serbi hal dalam rumah ni. Kena simpati dengan emak, kena kesian dengan bini.

Bila dari kecik tidak faham semua tu, itu yang bila dah ada anak bini kerja nak maki. Anak buat silap sikit cepat naik kaki. Bini lambat masak dia tendang tudung periuk, dia tanjal dahi bini. Sebab dia rasa dia dah cukup lelaki. Padahal dia jadi lelaki hanya pada jasad, bukan pada hati. Jasad tanpa hati tu zombie, bukan seorang lelaki sejati. Ngerti?

Sumber: Edi Aruna Pencerita


Suka Sangat Makan Mi Segera, Gadis Ni Dapat ‘Kek Istimewa’ Dari Keluarga. Memang Rare Sungguh!

Siapa sahaja yang tak suka makan mi segera bukan? Menu ringkas yang enak dimakan pada bila-bila masa. Boleh dikatakan bukan sahaja ketika  zaman kanak-kanak, malah bila sudah berkeluarga sekarang ini pun sekali sekala teringin juga menikmati mi segera tersebut.

Pun begitu, ada satu video berkenaan mi segera ini yang cukup menarik perhatian yang dikongsikan di aplikasi TikTok yang menunjukkan sebuah keluarga ini menyambut Hari Lahir ahli keluarganya dalam suasana yang cukup meriah dan apa yang menariknya apabila kek yang dibawa adalah dibuat daripada mi segera!

Keluarga Sepakat Bagi Kek Maggi

Menerusi video tersebut, kelihatan sebuah keluarga meraikan hari lahir seorang gadis dan difahamkan dia sangat suka makan maggi dan sekali gus memberi satu idea istimewa untuk meraikan sambutan hari lahirnya kali ini.

Apa yang mencuri tumpuan adalah kek hari jadi yang dibawa oleh seorang perempuan kepada gadis tersebut.

Ia bukanlah kek biasa tetapi kek maggi yang dihias dengan riben dan lilin. Bahkan bukan itu sahaja, siap boleh tarik duit lagi.

Suasana yang terakam cukup meriah dan indah dapat dilihat. Pastinya akan menjadi antara momen yang tidak akan dilupakan buat keluarga ini.  Lebih-lebih lagi buat ‘birthday girl’ yang diraikan.

Dalam pada itu apabila meninjau di ruangan komen mendapati ramai yang terhibur dan seronok melihat gelagat keluarga ini yang begitu kreatif hingga ada yang teruja untuk melakukan perkara yang sama.

Malah tidak kurang juga yang menyakat mengatakan kek ini lebih jimat, nanti bila lapar boleh rebus dan ‘duit tarik Jutaria’ boleh buat main.


“Yeay Alhamdulillah, Wah Excitednya.” Muatnaik Gambar Emoji Baby Di Kapsyen, Perkongsian Isteri Fizo Omar Raih Perhatian!

Perubahan pada tubuh isteri kesayangan Fizo Omar membuatkan ramai berteka-teki yang Fazeera kini sedang berbadan dua.

Lebih menguatkan andaian warganet apabila sekeping gambar yang dikongsikan menunjukkan Fizo memegang perut isterinya itu.

Terbaru, Fezyra Nesry menerusi laman Instagramnya memuatnaik sekeping gambar berupa kotak barangan Coach berwarna hitam. Apa yang menarik perhatian ramai adalah kapsyen Fazeera sendiri yang berbunyi ‘ For my upcoming little ‘ berserta gambar emoji baby.

For my upcoming little 👶🏻 . Thank you, boo ❤

Perkongsian tersebut seolah-olah mengiyakan khabar angin yang mengatakannya dirinya kini sedang  hamil. Namun sehingga kini baik Fizo mahupun isterinya tidak berkongsi apa-apa kenyataan mengenai hal tersebut.

Rata-rata peminat  menitipkan ucapan tahniah dan mendoakan semoga dipermudahkan urusan Fizo dan isterinya.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara